title: Εκτελεστικός κανονισμός (ΕΕ) αριθ. 536/2012 της Επιτροπής, της 21ης Ιουνίου 2012 , για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης

text:
               22.6.2012

               EL

               Επίσημη Εφημερίδα της Ευρωπαϊκής Ένωσης

               L 163/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 536/2012 ΤΗΣ ΕΠΙΤΡΟΠΉΣ
   της 21ης Ιουνίου 2012
   για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 164 παράγραφος 2,
   Εκτιμώντας τα ακόλουθα:

               (1)

               Το άρθρο 162 παράγραφος 1 στοιχείο β) του κανονισμού (ΕΚ) αριθ. 1234/2007 προβλέπει ότι η διαφορά μεταξύ των τιμών στην παγκόσμια αγορά των προϊόντων που αναφέρονται στο άρθρο 1 παράγραφος 1 στοιχείο σ) και παρατίθενται στο μέρος ΧΙΧ του παραρτήματος Ι του εν λόγω κανονισμού και των τιμών στην Ένωσης μπορεί να καλυφθεί από επιστροφή κατά την εξαγωγή όταν τα προϊόντα εξάγονται υπό τη μορφή εμπορευμάτων που παρατίθενται στο μέρος V του παραρτήματος ΧΧ του κανονισμού αυτού.

               (2)

               Ο (ΕΕ) αριθ. 578/2010 της Επιτροπής, της 29ης Ιουνίου 2010, για την εφαρμογή του κανονισμού (ΕΚ) 1216/2009 του Συμβουλίου όσον αφορά το σύστημα χορήγησης επιστροφών κατά την εξαγωγή και τα κριτήρια καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της Συνθήκης (2), προσδιορίζει τα προϊόντα για τα οποία συντρέχει λόγος να καθορισθεί ποσοστό επιστροφής που πρέπει να εφαρμόζεται κατά την εξαγωγή τους υπό μορφή εμπορευμάτων τα οποία απαριθμούνται στο μέρος V του παραρτήματος ΧΧ του κανονισμού (ΕΚ) αριθ. 1234/2007.

               (3)

               Σύμφωνα με το άρθρο 14 παράγραφος 1 του κανονισμού (ΕΕ) αριθ. 578/2010, το ποσοστό της επιστροφής, ανά 100 χιλιόγραμμα καθενός από τα εν λόγω βασικά προϊόντα, καθορίζεται για χρονικό διάστημα της ίδιας διάρκειας με εκείνο που ισχύει για τον καθορισμό των επιστροφών οι οποίες εφαρμόζονται για τα ίδια αυτά προϊόντα όταν εξάγονται ως έχουν.

               (4)

               Το άρθρο 162 παράγραφος 2 του κανονισμού (ΕΚ) αριθ. 1234/2007 ορίζει ότι η επιστροφή που χορηγείται κατά την εξαγωγή προϊόντος ενσωματωμένου σε εμπόρευμα δεν μπορεί να υπερβαίνει την επιστροφή που εφαρμόζεται για το ίδιο αυτό προϊόν όταν εξάγεται ως έχει.

               (5)

               Οι επιστροφές που ισχύουν σήμερα έχουν καθοριστεί με τον εκτελεστικό κανονισμό (ΕΕ) αριθ. 346/2012 της Επιτροπής (3). Δεδομένου ότι θα πρέπει να καθοριστούν νέες επιστροφές, θα πρέπει, κατά συνέπεια, να καταργηθεί ο κανονισμός αυτός.

               (6)

               Προκειμένου να αποφευχθούν αποκλίσεις από την τρέχουσα κατάσταση της αγοράς, να αποτραπεί η κερδοσκοπία στην αγορά και να εξασφαλιστεί αποτελεσματική διαχείριση, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (7)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσοστά των επιστροφών που εφαρμόζονται για τα βασικά προϊόντα που απαριθμούνται στο παράρτημα Ι του κανονισμού (ΕΕ) αριθ. 578/2010 και στο μέρος XIX του παραρτήματος I του κανονισμού (ΕΚ) αριθ. 1234/2007, και εξάγονται υπό μορφή εμπορευμάτων που κατονομάζονται στο μέρος V του παραρτήματος ΧΧ του κανονισμού (ΕΚ) αριθ. 1234/2007, καθορίζονται σύμφωνα με το παράρτημα του παρόντος κανονισμού.
   Άρθρο 2
   Καταργείται ο εκτελεστικός κανονισμός (ΕΕ) αριθ. 346/2012.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2012.

            Για την Επιτροπή, εξ ονόματος του Προέδρου,

         Daniel CALLEJA

            Γενικός Διευθυντής Επιχειρήσεων και Βιομηχανίας

      (1)  ΕΕ L 299 της 16.11.2007, σ. 1.

      (2)  ΕΕ L 171 της 6.7.2010, σ. 1.

      (3)  ΕΕ L 108 της 20.4.2012, σ. 34.

      ΠΑΡΑΡΤΗΜΑ

         Ποσοστά των επιστροφών που εφαρμόζονται από την 22α Ιουνίου 2012 στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα Ι της Συνθήκης

                  (EUR/100 kg)

                  Κωδικός ΣΟ

                  Περιγραφή

                  Προορισμός (1)

                  Ποσοστό επιστροφής

                  0407

                  Αυγά πτηνών με το κέλυφος, νωπά, διατηρημένα ή βρασμένα:

                  – Άλλα νωπά αυγά

                  0407 21 00

                  – – Από όρνιθες του είδους Gallus domesticus

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0407 29

                  – – Άλλοι:

                  0407 29 10

                  – – – Από πουλερικά, εκτός των ορνίθων του είδους Gallus domesticus

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0407 90

                  – Άλλοι:

                  0407 90 10

                  – – Από πουλερικά

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  9,50

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0408

                  Αυγά πτηνών χωρίς κέλυφος και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα, ακόμη και με προσθήκη ζάχαρης ή λοιπών γλυκαντικών:

                  – Κρόκοι αυγών:

                  0408 11

                  – – Αποξηραμένοι:

                  ex 0408 11 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

                  0408 19

                  – – Λοιπά:

                  – – – Κατάλληλοι για τη διατροφή των ανθρώπων:

                  ex 0408 19 81

                  – – – – Σε υγρή κατάσταση:

                  χωρίς γλυκαντικά

                  01

                  0,00

                  ex 0408 19 89

                  – – – – Κατεψυγμένοι:

                  χωρίς γλυκαντικά

                  01

                  0,00

                  – Λοιπά:

                  0408 91

                  – – Αποξηραμένοι:

                  ex 0408 91 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

                  0408 99

                  – – Λοιπά:

                  ex 0408 99 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  0,00

         (1)  Οι προορισμοί είναι οι εξής:

                  01

                  Τρίτες χώρες. Για την Ελβετία και το Λιχτενστάιν τα ποσοστά αυτά δεν εφαρμόζονται στα εμπορεύματα που απαριθμούνται στους πίνακες I και II του πρωτοκόλλου αριθ. 2 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας, της 22ας Ιουλίου 1972,

                  02

                  Κουβέιτ, Μπαχρέιν, Ομάν, Κατάρ, Ηνωμένα Αραβικά Εμιράτα, Υεμένη, Τουρκία, Χονγκ Κονγκ, Σαουδική Αραβία και Ρωσία,

                  03

                  Νότιος Κορέα, Ιαπωνία, Μαλαισία, Ταϊλάνδη, Ταϊβάν και Φιλιππίνες,

                  04

                  Όλοι οι προορισμοί με εξαίρεση την Ελβετία και εκείνους στα 02 και 03.


title: Εκτελεστικός κανονισμός (ΕΕ) 2016/1114 της Επιτροπής, της 8ης Ιουλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.7.2016

               EL

               Επίσημη Εφημερίδα της Ευρωπαϊκής Ένωσης

               L 186/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1114 ΤΗΣ ΕΠΙΤΡΟΠΉΣ
   της 8ης Ιουλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  164,5

                  ZZ

                  164,5

                  0709 93 10

                  TR

                  134,9

                  ZZ

                  134,9

                  0805 50 10

                  AR

                  171,5

                  BO

                  220,8

                  CL

                  193,0

                  TR

                  134,0

                  UY

                  128,6

                  ZA

                  167,1

                  ZZ

                  169,2

                  0808 10 80

                  AR

                  152,5

                  BR

                  97,0

                  CL

                  123,0

                  CN

                  116,1

                  NZ

                  146,7

                  US

                  149,7

                  UY

                  67,7

                  ZA

                  107,7

                  ZZ

                  120,1

                  0808 30 90

                  AR

                  123,6

                  CL

                  118,4

                  CN

                  91,9

                  ZA

                  129,4

                  ZZ

                  115,8

                  0809 10 00

                  TR

                  212,6

                  ZZ

                  212,6

                  0809 29 00

                  TR

                  325,9

                  ZZ

                  325,9

                  0809 30 10 , 0809 30 90

                  TR

                  126,8

                  ZZ

                  126,8

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 244/2014 της Επιτροπής, της 7ης Μαρτίου 2014 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Strachitunt (ΠΟΠ)]

text:
               14.3.2014

               EL

               Επίσημη Εφημερίδα της Ευρωπαϊκής Ένωσης

               L 74/31

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 244/2014 ΤΗΣ ΕΠΙΤΡΟΠΉΣ

   της 7ης Μαρτίου 2014
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Strachitunt (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Strachitunt» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Strachitunt» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.2.2012, σ. 1.

      (2)  ΕΕ C 290 της 5.10.2013, σ. 5.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:

         Κλάση 1.3.   Τυριά

      ΙΤΑΛΙΑ
      Strachitunt (ΠΟΠ)


title: Εκτελεστικός κανονισμός (ΕΕ) αριθ. 430/2013 του Συμβουλίου, της 13ης Μαΐου 2013 , για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, καταγωγής Λαϊκής Δημοκρατίας της Κίνας και Ταϊλάνδης και για την περάτωση της διαδικασίας όσον αφορά την Ινδονησία

text:
               14.5.2013

               EL

               Επίσημη Εφημερίδα της Ευρωπαϊκής Ένωσης

               L 129/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 430/2013 ΤΟΥ ΣΥΜΒΟΥΛΊΟΥ
   της 13ης Μαΐου 2013
   για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, καταγωγής Λαϊκής Δημοκρατίας της Κίνας και Ταϊλάνδης και για την περάτωση της διαδικασίας όσον αφορά την Ινδονησία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9,
   Έχοντας υπόψη την πρόταση που υπέβαλε η Ευρωπαϊκή Επιτροπή αφού ζήτησε τη γνώμη της συμβουλευτικής επιτροπής,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Προσωρινά μέτρα

               (1)

               Στις 15 Νοεμβρίου 2012, η Ευρωπαϊκή Επιτροπή («η Επιτροπή»), με τον κανονισμό (ΕΕ) αριθ. 1071/2012 (2) («ο προσωρινός κανονισμός»), επέβαλε προσωρινό δασμό αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, καταγωγής Λαϊκής Δημοκρατίας της Κίνας («ΛΔΚ») και Ταϊλάνδης.

               (2)

               Η διαδικασία ξεκίνησε σε συνέχεια ανακοίνωσης για την έναρξή της (3), η οποία δημοσιεύθηκε στις 16 Φεβρουαρίου 2012 μετά από καταγγελία που υπεβλήθη στις 3 Ιανουαρίου 2012 από την Defence Committee of Tube or Pipe Cast Fittings, of Malleable Cast Iron, δηλαδή την επιτροπή άμυνας του κλάδου παραγωγής κοχλιωτών χυτών εξαρτημάτων σωληνώσεων από ελατό χυτοσίδηρο της Ευρωπαϊκής Ένωσης («ο καταγγέλλων»), για λογαριασμό των παραγωγών που αντιπροσωπεύουν πάνω από το 50 %, της συνολικής ενωσιακής παραγωγής κοχλιωτών χυτών εξαρτημάτων σωληνώσεων από ελατό χυτοσίδηρο («κοχλιωτά χυτά εξαρτήματα»).

               (3)

               Όπως ορίζεται στην αιτιολογική σκέψη 15 του προσωρινού κανονισμού, η έρευνα για την πρακτική ντάμπινγκ και τη ζημία κάλυπτε την περίοδο από την 1η Ιανουαρίου 2011 μέχρι την 30ή Δεκεμβρίου 2011 («περίοδος έρευνας» ή «ΠΕ»). Η ανάλυση των τάσεων που απαιτήθηκε για την αξιολόγηση της ζημίας κάλυψε την περίοδο από 1ης Ιανουαρίου 2008 έως το τέλος της ΠΕ («εξεταζόμενη περίοδος»).

         2.   Επακόλουθη διαδικασία

               (4)

               Μετά την κοινοποίηση των ουσιωδών πραγματικών περιστατικών και του σκεπτικού βάσει του οποίου αποφασίστηκε η επιβολή προσωρινών μέτρων αντιντάμπινγκ («κοινοποίηση προσωρινών συμπερασμάτων»), ορισμένα ενδιαφερόμενα μέρη υπέβαλαν γραπτώς παρατηρήσεις για να γνωστοποιήσουν τις απόψεις τους σχετικά με τα προσωρινά συμπεράσματα. Τα μέρη τα οποία το ζήτησαν, έγιναν επίσης δεκτά σε ακρόαση.

               (5)

               Η Επιτροπή εξακολούθησε να αναζητεί και να επαληθεύει όλες τις πληροφορίες που έκρινε αναγκαίες για τα οριστικά συμπεράσματά της.

         Β.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

               (6)

               Ένα ενδιαφερόμενο μέρος ισχυρίστηκε ότι το προϊόν που εισάγει δεν θα πρέπει να αποτελεί μέρος του υπό εξέταση προϊόντος, επειδή είχε ορισμένες τεχνικές ιδιομορφίες. Τα εν λόγω εξαρτήματα σωληνώσεων χρησιμοποιούν κωνικά σπειρώματα, αντίθετα με τα ορθά σπειρώματα των άλλων εισαγομένων εξαρτημάτων σωληνώσεων.

               (7)

               Ωστόσο, η έρευνα έδειξε ότι, εκτός από αυτές τις εν λόγω προδιαγραφές, τα συγκεκριμένα εξαρτήματα σωληνώσεων από ελατό χυτοσίδηρο έχουν τα ίδια φυσικά και τεχνικά χαρακτηριστικά με τα άλλα εισαγόμενα εξαρτήματα σωληνώσεων. Επιπλέον, όσον αφορά τη χρήση τους, η έρευνα έδειξε ότι τα κοχλιωτά εξαρτήματα σωληνώσεων κωνικών σπειρωμάτων χρησιμοποιούνται με τον ίδιο τρόπο με τα άλλα εισαγόμενα εξαρτήματα σωληνώσεων από ελατό χυτοσίδηρο. Όντως, σε ένα κράτος μέλος όπου χρησιμοποιούνται και οι δύο τύποι, διαπιστώθηκε ότι τα εξαρτήματα αυτά είναι εναλλάξιμα. Ως εκ τούτου, ο ισχυρισμός απορρίφθηκε.

               (8)

               Ένα ενδιαφερόμενο μέρος ισχυρίστηκε ότι τα λευκού πυρήνα κοχλιωτά εξαρτήματα σωληνώσεων από ελατό χυτοσίδηρο είναι δυνατό να πωληθούν σε όλη την Ένωση, ενώ τα μαύρου πυρήνα κοχλιωτά εξαρτήματα σωληνώσεων από ελατό χυτοσίδηρο είναι δυνατό να πωληθούν μόνο στο ΗΒ, την Ιρλανδία, τη Μάλτα και την Κύπρο. Ως εκ τούτου, τα μαύρου και λευκού πυρήνα κοχλιωτά εξαρτήματα σωληνώσεων από ελατό χυτοσίδηρο, κατά τους ισχυρισμούς, δεν είναι πλήρως ανταγωνιστικά στην αγορά της Ένωσης.

               (9)

               Ωστόσο, η έρευνα έδειξε ότι η πλειονότητα των εισαγωγών μαύρου πυρήνα κοχλιωτών εξαρτημάτων σωληνώσεων από ελατό χυτοσίδηρο καταγόμενων από τις ενδιαφερόμενες χώρες κατευθύνεται σε χώρες της ηπειρωτικής Ευρώπης, όπως η Γερμανία, η Ιταλία, η Πολωνία και η Ισπανία. Συνάγεται, επομένως, το συμπέρασμα ότι τα μαύρου και λευκού πυρήνα κοχλιωτά εξαρτήματα σωληνώσεων από ελατό χυτοσίδηρο είναι πλήρως ανταγωνιστικά στην αγορά της Ένωσης και όχι μόνο σε ένα μικρό αριθμό κρατών μελών.

               (10)

               Ένας εισαγωγέας επανέλαβε τον ισχυρισμό του ότι τα εξαρτήματα σωμάτων συμπίεσης δεν θα πρέπει να εμπίπτουν στον ορισμό του υπό εξέταση προϊόντος. Ό εισαγωγέας ισχυρίστηκε ότι τα εξαρτήματα σωμάτων συμπίεσης έχουν διαφορετική χρήση και παρείχε αποδεικτικά στοιχεία ότι το σπείρωμα στα εξαρτήματα του σώματος συμπίεσης μπορεί να διακριθεί εύκολα από το σπείρωμα σε τυποποιημένο εξάρτημα, διότι γίνεται σύμφωνα με ένα διαφορετικό πρότυπο ISO (4). Μετά την εξέταση των αποδεικτικών στοιχείων που υποβλήθηκαν, συνήχθη το συμπέρασμα ότι το πεδίο των καλυπτόμενων προϊόντων θα πρέπει να περιοριστεί αναλόγως.

               (11)

               Δύο άλλα ενδιαφερόμενα μέρη υποστήριξαν τον αποκλεισμό από το πεδίο των καλυπτόμενων προϊόντων των εξαρτημάτων μονωτικών σωληνώσεων από ελατό χυτοσίδηρο και, ειδικότερα, των κοχλιωτών κυκλικών κουτιών σύνδεσης από ελατό χυτοσίδηρο που είναι βασικό στοιχείο όλων των ηλεκτρικών εγκαταστάσεων που αποτελούνται από μονωτικές σωληνώσεις και εξαρτήματα σωληνώσεων. Ισχυρίστηκαν ότι τα εν λόγω κουτιά σύνδεσης εξυπηρετούν διαφορετικούς σκοπούς (ότι δηλαδή περιορίζουν και προστατεύουν τα συστήματα ηλεκτρικών καλωδιώσεων αντί για να εξασφαλίζουν την χωρίς διαρροές παροχή φυσικού αερίου και νερού, όπως συμβαίνει στην περίπτωση των τυποποιημένων εξαρτημάτων σωληνώσεων που αποτέλεσαν αντικείμενο έρευνας στο πλαίσιο της παρούσας διαδικασίας). Επίσης διακρίνονται εύκολα από τα άλλα εξαρτήματα σωληνώσεων (επειδή, αντί να είναι απολύτως αεροστεγή και υδατοστεγή έχουν ελαφρύ καπάκι για να είναι εύκολη η πρόσβαση στα καλώδια, όταν ενσωματώνονται σε ένα σύστημα μετά την εισαγωγή). Μετά από προσεκτική εξέταση των εν λόγω επιχειρημάτων, συνήχθη το συμπέρασμα ότι τα κοχλιωτά κυκλικά κιβώτια σύνδεσης από ελατό χυτοσίδηρο χωρίς καπάκι θα πρέπει να εξαιρεθούν από το πεδίο των καλυπτόμενων προϊόντων.

               (12)

               Βάσει των ανωτέρω, κρίθηκε σκόπιμο να αναθεωρηθεί ο ορισμός του πεδίου κάλυψης του προϊόντος, όπως καθορίζεται στον προσωρινό κανονισμό. Ως εκ τούτου, το υπό εξέταση προϊόν ορίζεται οριστικά ως κοχλιωτά χυτά εξαρτήματα σωληνώσεων, από ελατό χυτοσίδηρο, που εμπίπτουν επί του παρόντος στον κωδικό ΣΟ ex 7307 19 10, εκτός από εξαρτήματα σωμάτων συμπίεσης με μετρικό σπείρωμα που εμπίπτει στο πρότυπο ISO DIN 13 και κοχλιωτά κυκλικά κουτιά σύνδεσης από ελατό χυτοσίδηρο χωρίς καπάκι.

               (13)

               Ελλείψει άλλων παρατηρήσεων όσον αφορά το υπό εξέταση προϊόν και το ομοειδές προϊόν, επιβεβαιώνονται τα συμπεράσματα στις αιτιολογικές σκέψεις 17 έως 21 και 23 έως 28 του προσωρινού κανονισμού.

         Γ.   ΔΕΙΓΜΑΤΟΛΗΨΙΑ

               (14)

               Μετά την κοινοποίηση των προσωρινών συμπερασμάτων, δεν ελήφθησαν παρατηρήσεις όσον αφορά τη δειγματοληψία των παραγωγών της Ένωσης, παραγωγούς-εξαγωγείς της ΛΔΚ και τους μη συνδεδεμένους εισαγωγείς. Επομένως, επιβεβαιώνονται τα συμπεράσματα των αιτιολογικών σκέψεων 29 έως 31 του κανονισμού προσωρινού δασμού.

         Δ.   ΝΤΑΜΠΙΝΓΚ

   1.   Λαϊκή Δημοκρατία της Κίνας

   1.1.   Υπαγωγή σε καθεστώς χώρας με οικονομία της αγοράς και ατομική μεταχείριση

               (15)

               Ελλείψει άλλων παρατηρήσεων όσον αφορά τη μεταχείριση οικονομίας της αγοράς και ατομικής μεταχείρισης, επιβεβαιώνονται τα προσωρινά πορίσματα στις αιτιολογικές σκέψεις 32 έως 46 του προσωρινού κανονισμού.

         1.2.   Ανάλογη χώρα

               (16)

               Ελλείψει τυχόν παρατηρήσεων όσον αφορά την ανάλογη χώρα, επιβεβαιώνονται τα συμπεράσματα στις αιτιολογικές σκέψεις 47 έως 53 του προσωρινού κανονισμού.

         1.3.   Κανονική αξία, τιμή εξαγωγής και σύγκριση

               (17)

               Ένας κινέζος παραγωγός-εξαγωγέας ισχυρίστηκε ότι η κανονική αξία πρέπει να υπολογιστεί βάσει των εγχώριων πωλήσεων από το μόνο συνεργαζόμενο παραγωγό της ανάλογης χώρας, ακόμη και αν δεν έχουν πραγματοποιηθεί σε αντιπροσωπευτικές ποσότητες, όπως ορίζεται στο άρθρο 2 παράγραφος 2 του βασικού κανονισμού. Η αίτηση μπορεί να γίνει αποδεκτή στην περίπτωση της ανάλογης χώρας. Κατά συνέπεια, για τον καθορισμό της κανονικής αξίας συνεκτιμήθηκαν οι εγχώριες πωλήσεις στη συνήθη ροή του εμπορίου από τον μοναδικό συνεργαζόμενο παραγωγό της ανάλογης χώρας.

               (18)

               Ο ίδιος παραγωγός-εξαγωγέας από την Κίνα ισχυρίστηκε ότι το περιθώριο του ντάμπινγκ έπρεπε να καθοριστεί σύμφωνα με το σύνολο των εξαγωγικών πωλήσεων, και όχι μόνο για τους τύπους του προϊόντος που είναι άμεσα συγκρίσιμοι με τους τύπους που πωλήθηκαν στην εγχώρια αγορά της ανάλογης χώρας παραγωγού. Το αίτημα αυτό έγινε αποδεκτό. Για τους εν λόγω μη άμεσα συγκρίσιμους τύπους προϊόντος, η κανονική αξία υπολογίστηκε με βάση τον αριθμητικό μέσο όρο της κανονικής αξίας των αντίστοιχων τύπων του προϊόντος, προσαρμόστηκε σύμφωνα με την αγοραία αξία της διαφοράς στα φυσικά χαρακτηριστικά, σύμφωνα με το άρθρο 2 παράγραφος 10 στοιχείο α) του βασικού κανονισμού.

               (19)

               Ελλείψει άλλων παρατηρήσεων σχετικά με την κανονική αξία, την τιμή εξαγωγής και τη σύγκριση, επιβεβαιώνονται τα συμπεράσματα στις αιτιολογικές σκέψεις 54, 59 έως 61 και 64 έως 67 του προσωρινού κανονισμού.

         1.4.   Περιθώρια ντάμπινγκ

               (20)

               Για τις εταιρείες του δείγματος, η μέση σταθμισμένη κανονική αξία κάθε τύπου του ομοειδούς προϊόντος που ορίστηκε για την ανάλογη χώρα συγκρίθηκε με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, όπως προβλέπεται στο άρθρο 2 παράγραφοι 11 και 12 του βασικού κανονισμού.

               (21)

               Στη βάση αυτή, τα οριστικά περιθώρια ντάμπινγκ εκφραζόμενα ως ποσοστό της τιμής CIF, «ελεύθερο στα σύνορα της Ένωσης», πριν από την καταβολή του δασμού, καθορίζονται ως εξής:

                           Εταιρεία

                           Περιθώριο ντάμπινγκ (%)

                           Hebei Jianzhi

                           57,8

                           Jinan Meide

                           40,8

                           Qingdao Madison

                           24,6

               (22)

               Το μέσο σταθμισμένο περιθώριο ντάμπινγκ των συνεργαζόμενων παραγωγών-εξαγωγέων που δεν συμπεριλήφθηκαν στο δείγμα υπολογίστηκε σύμφωνα με τις διατάξεις του άρθρου 9 παράγραφος 6 του βασικού κανονισμού. Αυτό το περιθώριο καθορίστηκε με βάση τα περιθώρια που καθορίστηκαν για τους παραγωγούς-εξαγωγείς του δείγματος.

               (23)

               Σε αυτή τη βάση, το περιθώριο ντάμπινγκ για τις συνεργασθείσες εταιρείες που δεν συμπεριλήφθηκαν στο δείγμα ορίστηκε σε 41,1 %.

               (24)

               Για όλους τους λοιπούς παραγωγούς-εξαγωγείς της ΛΔΚ, τα περιθώρια ντάμπινγκ προσδιορίστηκαν με βάση τα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού. Για τον σκοπό αυτό, το επίπεδο συνεργασίας καθιερώθηκε πρώτα με τη σύγκριση του όγκου των εξαγωγών προς την Ένωση που δηλώθηκε από τους συνεργαζόμενους παραγωγούς-εξαγωγείς με τον όγκο των κινεζικών εξαγωγών, όπως ορίζεται στην αιτιολογική σκέψη 51 παρακάτω.

               (25)

               Δεδομένου ότι η συνεργασία κάλυπτε περισσότερο από το 50 % των συνολικών κινεζικών εξαγωγών στην Ένωση και ότι ο κλάδος μπορεί να θεωρηθεί κατακερματισμένος λόγω του μεγάλου αριθμού παραγωγών-εξαγωγέων της ΛΔΚ, το επίπεδο συνεργασίας μπορεί να θεωρηθεί υψηλό. Ως εκ τούτου, το υπολειπόμενο περιθώριο ντάμπινγκ ορίστηκε στο επίπεδο της εταιρείας του δείγματος με το υψηλότερο περιθώριο ντάμπινγκ.

               (26)

               Στη βάση αυτή, τα οριστικά περιθώρια ντάμπινγκ εκφραζόμενα ως ποσοστό της τιμής CIF, «ελεύθερο στα σύνορα της Ένωσης», πριν από την καταβολή του δασμού, καθορίζονται ως εξής:

                           Εταιρεία

                           Περιθώριο ντάμπινγκ (%)

                           Hebei Jianzhi

                           57,8

                           Jinan Meide

                           40,8

                           Qingdao Madison

                           24,6

                           Άλλες συνεργαζόμενες εταιρείες

                           41,1

                           Όλες οι άλλες εταιρείες

                           57,8

         2.   Ινδονησία

   2.1.   Κανονική αξία, τιμή εξαγωγής και σύγκριση

               (27)

               Ελλείψει άλλων παρατηρήσεων σχετικά με την κανονική αξία, τιμή εξαγωγής και σύγκριση, επιβεβαιώνονται τα συμπεράσματα στις αιτιολογικές σκέψεις 75 έως 87 και 91 του προσωρινού κανονισμού, όσον αφορά την Ινδονησία.

         2.2.   Περιθώρια ντάμπινγκ

               (28)

               Δεδομένου ότι το επίπεδο συνεργασίας θεωρήθηκε υψηλό (ο όγκος των εξαγωγών της μοναδικής συνεργαζόμενης ινδονησιακής εταιρείας αντιπροσώπευε πάνω από το 80 % των συνολικών ινδονησιακών εξαγωγών στην Ένωση κατά την ΠΕ), το περιθώριο ντάμπινγκ για όλους τους λοιπούς παραγωγούς-εξαγωγείς της Ινδονησίας καθορίστηκε στο ίδιο επίπεδο με τη συνεργαζόμενη εταιρεία.

               (29)

               Στη βάση αυτή, τα οριστικά περιθώρια ντάμπινγκ εκφραζόμενα ως ποσοστό της τιμής CIF, «ελεύθερο στα σύνορα της Ένωσης», πριν από την καταβολή του δασμού, καθορίζονται ως εξής:

                           Εταιρεία

                           Περιθώριο ντάμπινγκ (%)

                           PT. Tri Sinar Purnama

                           11,0

                           Όλες οι άλλες εταιρείες

                           11,0

         3.   Ταϊλάνδη

   3.1.   Κανονική αξία, τιμή εξαγωγής και σύγκριση

               (30)

               Η Επιτροπή δεν έλαβε παρατηρήσεις που θα συνεπάγονταν αλλαγή στη μεθοδολογία που εφαρμόστηκε ή στον πραγματικό υπολογισμό του ντάμπινγκ που πραγματοποιήθηκε όσον αφορά την Ταϊλάνδη.

               (31)

               Επομένως, επιβεβαιώνονται τα πορίσματα στις αιτιολογικές σκέψεις 75 έως 88 του προσωρινού κανονισμού σχετικά με την κανονική αξία, τιμή εξαγωγής και σύγκριση όσον αφορά την Ταϊλάνδη.

         3.2.   Περιθώρια ντάμπινγκ

               (32)

               Η επανεξέταση και προσαρμογή του υπολογισμού του ντάμπινγκ είχε ως αποτέλεσμα ελαφρώς χαμηλότερο περιθώριο ντάμπινγκ της τάξεως του 15,5 % για έναν από τους παραγωγούς-εξαγωγείς από την Ταϊλάνδη. Το περιθώριο ντάμπινγκ για τον άλλο συνεργαζόμενο παραγωγό-εξαγωγέα επιβεβαιώνεται οριστικά σε προσωρινό επίπεδο.

               (33)

               Δεδομένου ότι το επίπεδο συνεργασίας θεωρήθηκε υψηλό (ο όγκος των εξαγωγών των δύο συνεργαζόμενων ταϊλανδικών εταιρειών αντιπροσώπευε πάνω από το 80 % των συνολικών εξαγωγών της Ταϊλάνδης στην Ένωση κατά την ΠΕ), το γενικό περιθώριο ντάμπινγκ για όλους τους λοιπούς παραγωγούς-εξαγωγείς της Ταϊλάνδης καθορίστηκε στο επίπεδο του υψηλότερου περιθωρίου ντάμπινγκ των δύο συνεργαζόμενων εταιρειών.

               (34)

               Στη βάση αυτή, τα οριστικά περιθώρια ντάμπινγκ εκφραζόμενα ως ποσοστό της τιμής CIF, «ελεύθερο στα σύνορα της Ένωσης», πριν από την καταβολή του δασμού, καθορίζονται ως εξής:

                           Εταιρεία

                           Περιθώριο ντάμπινγκ (%)

                           BIS Pipe Fitting Industry Co., Ltd

                           15,5

                           Siam Fittings Co., Ltd

                           50,7

                           Όλες οι άλλες εταιρείες

                           50,7

         E.   ΖΗΜΙΑ

   1.   Παραγωγή στην Ένωση

               (35)

               Ελλείψει τυχόν παρατηρήσεων όσον αφορά την παραγωγή στην Ένωση, επιβεβαιώνεται η αιτιολογική σκέψη 94 του προσωρινού κανονισμού. Προστίθεται ότι, κατά την υπό εξέταση περίοδο, το ομοειδές προϊόν είχε κατασκευαστεί από τρεις ακόμη παραγωγούς της Ένωσης που σταμάτησαν την παραγωγή τους μεταξύ του 2008 και του 2009 και ενός άλλου παραγωγού, ο οποίος σταμάτησε την παραγωγή περίπου στο τέλος της υπό εξέταση περιόδου.

         2.   Ορισμός του κλάδου παραγωγής της Ένωσης

               (36)

               Τα ενδιαφερόμενα μέρη ισχυρίστηκαν ότι και οι δύο όμιλοι του δείγματος των παραγωγών της Ένωσης εισάγουν το υπό εξέταση προϊόν και ότι δεν θα πρέπει, ως εκ τούτου, σύμφωνα με το άρθρο 4 παράγραφος 1 στοιχείο α), να θεωρούνται μέρος του κλάδου παραγωγής της Ένωσης.

               (37)

               Σε αυτό το πλαίσιο, διαπιστώθηκε ότι και οι δύο όμιλοι του δείγματος των παραγωγών της Ένωσης όντως εισάγουν το υπό εξέταση προϊόν. Ωστόσο, πρώτον, θα πρέπει να σημειωθεί ότι η διαπίστωση ότι ένας ενωσιακός παραγωγός είναι επίσης εισαγωγέας του υπό εξέταση προϊόντος δεν οδηγεί αυτομάτως στον αποκλεισμό του εν λόγω παραγωγού της Ένωσης από τον κλάδο παραγωγής της Ένωσης και, δεύτερον, για καθένα από τους παραγωγούς της Ένωσης, οι εν λόγω εισαγωγές ήταν ήσσονος σημασίας σε σύγκριση με τη συνολική παραγωγή και τις πωλήσεις από τους ομίλους εταιρειών. Επιβεβαιώνεται επομένως ότι και οι δύο όμιλοι εταιρειών θεωρούνται μέρος του κλάδου παραγωγής της Ένωσης.

               (38)

               Επιπλέον, ένα ενδιαφερόμενο μέρος υποστήριξε ότι ένας παραγωγός της Ένωσης δεν θα έπρεπε να θεωρηθεί ως μέρος του κλάδου παραγωγής της Ένωσης, επειδή ο ενωσιακός παραγωγός εικάζεται ότι συνδέεται με έναν εισαγωγέα του υπό εξέταση προϊόντος. Ωστόσο, πρώτον, θα πρέπει να σημειωθεί ότι η διαπίστωση της σχέσης μεταξύ ενός παραγωγού της Ένωσης και ενός εξαγωγέα δεν οδηγεί αυτομάτως στον αποκλεισμό του εν λόγω παραγωγού της Ένωσης από τον κλάδο παραγωγής της Ένωσης και, δεύτερον, δεν παρασχέθηκαν στοιχεία ότι η σχέση μεταξύ του παραγωγού της Ένωσης και ο εισαγωγέας, εάν υπάρξει, θα πληροί τα κριτήρια του άρθρου 4 παράγραφος 2 του βασικού κανονισμού. Επιπλέον, οι ποσότητες που εισήχθησαν από τον, κατά τους ισχυρισμούς, συνδεόμενο εισαγωγέα αντιπροσωπεύουν μόνο ένα μικρό τμήμα των ποσοτήτων που παράγονται και πωλούνται από τον υποτιθέμενο συνδεόμενο παραγωγό της Ένωσης. Επομένως, ακόμη και αν διαπιστωνόταν η σύνδεση του παραγωγού της Ένωσης με τον εισαγωγέα, ο παραγωγός της Ένωσης θα εξακολουθούσε να θεωρείται μέρος του κλάδου της Ένωσης.

               (39)

               Όσον αφορά τον ορισμό του κλάδου παραγωγής της Ένωσης για τους σκοπούς της εκτίμησης της ζημίας, όλοι οι παραγωγοί της Ένωσης που κατασκεύαζαν το ομοειδές προϊόν κατά την υπό εξέταση περίοδο θεωρείται ότι αποτελούν τον κλάδο παραγωγής της Ένωσης και κατά συνέπεια θα αναφέρονται στο εξής ως «ο κλάδος παραγωγής της Ένωσης», κατά την έννοια του άρθρου 4 παράγραφος 1 του βασικού κανονισμού.

         3.   Κατανάλωση της Ένωσης

               (40)

               Ένα ενδιαφερόμενο μέρος διατύπωσε σχόλια για το γεγονός ότι καθ’ όλη την υπό εξέταση περίοδο, η παραγωγή του κλάδου της Ένωσης δεν υπερβαίνει τις πωλήσεις του. Ταυτόχρονα, αναφέρθηκε μείωση των αποθεμάτων, η οποία είναι αβάσιμη, καθώς παραγωγή που υπερβαίνει τις πωλήσεις θα έπρεπε να οδηγήσει σε αύξηση των αποθεμάτων.

               (41)

               Ως προς αυτό, σημειώνεται ότι όντως, ενώ κατά το προσωρινό στάδιο, η παραγωγή και τα αποθέματα διαπιστώθηκε ότι είχαν αναφερθεί σωστά, σημειώθηκε σφάλμα κατά την αναφορά των πωλήσεων του κλάδου παραγωγής της Ένωσης και ορισμένες ποσότητες των πωλήσεων παραγωγών της Ένωσης που δεν συμπεριλήφθηκαν στο δείγμα δεν ελήφθησαν πλήρως υπόψη. Το λάθος διορθώθηκε και κατά συνέπεια, η κατανάλωση της Ένωσης και τα μερίδια αγοράς στην αγορά της Ένωσης έχουν επίσης αναθεωρηθεί αναλόγως. Λόγω της διακοπής των τριών παραγωγών της Ένωσης κατά την υπό εξέταση περίοδο, η οποία αναφέρεται στην αιτιολογική σκέψη 113 του προσωρινού κανονισμού, η αναθεώρηση όσον αφορά την κατανάλωση της Ένωσης έχει μια πιο σημαντική επίπτωση στην αρχή της υπό εξέταση περιόδου.

               (42)

               Η κατανάλωση της Ένωσης μειώθηκε σημαντικά κατά 28 % μεταξύ του 2008 και του 2009 και στη συνέχεια αυξήθηκε κατά 7 ποσοστιαίες μονάδες σε επίπεδο 21 % χαμηλότερο από την κατανάλωση στην αρχή της υπό εξέταση περιόδου.

                              Κατανάλωση της Ένωσης (σε τόνους)

                           2008

                           2009

                           2010

                           ΠΕ

                           Κατανάλωση της Ένωσης

                           84 270

                           60 807

                           60 640

                           66 493

                              Δείκτης

                              100

                              72

                              72

                              79

                                          Πηγή:

                                       Στοιχεία της καταγγελίας, στοιχεία της Eurostat και απαντήσεις στο ερωτηματολόγιο.

         4.   Εισαγωγές από τις ενδιαφερόμενες χώρες

   4.1.   Σωρευτική αξιολόγηση των επιπτώσεων των εξεταζόμενων εισαγωγών

               (43)

               Όσον αφορά τους όγκους των εισαγωγών που αποτελούν αντικείμενο ντάμπινγκ από την Ινδονησία, επιβεβαιώνεται οριστικά ότι συνιστούσαν μόνο το 2,5 % περίπου όλων των εισαγωγών του ομοειδούς προϊόντος στην Ένωση κατά την ΠΕ. Επομένως, μπορεί να θεωρηθεί ότι δεν αποτελούν αιτία σημαντικής ζημίας για τον κλάδο παραγωγής της Ένωσης κατά την έννοια του άρθρου 9 παράγραφος 3 του βασικού κανονισμού ή των διατάξεων της συμφωνίας αντιντάμπινγκ του ΠΟΕ.

               (44)

               Με βάση τα ανωτέρω, αποφασίστηκε προσωρινά να μην σωρευτούν οι εν λόγω εισαγωγές με τις εισαγωγές που αποτέλεσαν αντικείμενο ντάμπινγκ από την Ταϊλάνδη και τη ΛΔΚ.

               (45)

               Σχετικά με τη σωρευτική αξιολόγηση των εισαγωγών από τη ΛΔΚ και την Ταϊλάνδη, με σκοπό την εξέταση της ζημίας και της αιτιώδους συνάφειας, τα ενδιαφερόμενα μέρη ισχυρίστηκαν ότι οι εισαγωγές από την Ταϊλάνδη δεν θα έπρεπε να αξιολογηθούν σωρευτικά με τις κινεζικές εισαγωγές για διάφορους λόγους.

               (46)

               Πρώτον, υποστήριξαν ότι η ποσότητα των πωλήσεων των ταϊλανδικών εισαγωγών είναι πολύ χαμηλότερη σε σχέση με αυτή των κινεζικών εισαγωγών και ότι η ποσότητα πωλήσεων των ταϊλανδικών εισαγωγών μειώνεται σε απόλυτες τιμές. Εντούτοις, η ποσότητα των εισαγωγών από την Ταϊλάνδη δεν είναι αμελητέα και, συνεπώς, είναι επαρκής ώστε να επιτρέπει τη σώρευση. Εξάλλου, ακόμη και αν οι εισαγωγές από την Ταϊλάνδη μειώνονται σε απόλυτες τιμές, όπως δείχνει ο πίνακας στην αιτιολογική σκέψη 51 κατωτέρω, θα κέρδιζαν 19 % του μεριδίου αγοράς κατά την υπό εξέταση περίοδο, όπως δείχνει ο πίνακας στην αιτιολογική σκέψη 52 παρακάτω.

               (47)

               Σε ό, τι αφορά τις τιμές, προβλήθηκε ο ισχυρισμός ότι οι εισαγωγές από την Ταϊλάνδη πωλούνται, κατά μέσο όρο, σε υψηλότερες τιμές από τις τιμές των κινεζικών εισαγωγών. Μολονότι ο εν λόγω ισχυρισμός είναι ορθός, οι εισαγωγές από την Ταϊλάνδη είναι ωστόσο αισθητά χαμηλότερες από τις τιμές του κλάδου παραγωγής της Ένωσης. Επιπλέον, η διαφορά τιμής μεταξύ των εισαγωγών από την Ταϊλάνδη και των εισαγωγών από την Κίνα μειωνόταν σταθερά κατά την υπό εξέταση περίοδο από 698 ευρώ/τόνο το 2008 σε 472 ευρώ/τόνο κατά τη διάρκεια της ΠΕ, όπως φαίνεται στον πίνακα της αιτιολογικής σκέψης 108 του προσωρινού κανονισμού.

               (48)

               Ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 98 έως 105 του προσωρινού κανονισμού.

         4.2.   Όγκος και μερίδιο αγοράς των υπό εξέταση εισαγωγών που αποτελούν αντικείμενο ντάμπινγκ, μέσος όρος των τιμών των εισαγωγών και πωλήσεις σε τιμές χαμηλότερες από τις τιμές της Ένωσης

               (49)

               Ορισμένα ενδιαφερόμενα μέρη ισχυρίστηκαν ότι ο όγκος των εισαγωγών για την ΛΔΚ που αναφέρεται στην αιτιολογική σκέψη 106 του προσωρινού κανονισμού είναι πολύ υψηλός, καθώς ο σχετικός κωδικός ΣΟ περιλαμβάνει κάθε τύπου εξαρτήματα σωληνώσεων από ελατό χυτοσίδηρο, και όχι μόνο τα κοχλιωτά εξαρτήματα σωληνώσεων.

               (50)

               Στο πλαίσιο αυτό, πρέπει να σημειωθεί ότι οι ποσότητες που αναφέρονται στον κωδικό ΣΟ δεν θεωρούνται όλες κοχλιωτά εξαρτήματα. Οι όγκοι που αναφέρονται στον κανονισμό για την επιβολή προσωρινού δασμού ήταν ήδη διορθωμένοι προς τα κάτω, με βάση τις πληροφορίες που παρέχονται από τις εθνικές τελωνειακές αρχές. Αυτοί οι όγκοι ήταν σύμφωνοι με τις πληροφορίες που περιέχονται στην καταγγελία. Τα ενδιαφερόμενα μέρη είχαν αρκετό χρόνο για να υποβάλουν παρατηρήσεις σχετικά με αυτό. Εντούτοις, καμία πληροφορία για το θέμα αυτό δεν είχε υποβληθεί από κανέναν ενδιαφερόμενο, ούτε πριν από τη δημοσίευση του προσωρινού κανονισμού, ούτε εντός της προθεσμίας που παρέχεται για την υποβολή παρατηρήσεων σχετικά με τον κανονισμό για την επιβολή προσωρινού δασμού. Το Εμπορικό Επιμελητήριο της Κίνας, υπέβαλε ορισμένα ποσοτικά στοιχεία σχετικά με το εικαζόμενο ορθό επίπεδο των κινεζικών εισαγωγών με μεγάλη καθυστέρηση, σχεδόν δύο μήνες μετά τη λήξη της προθεσμίας υποβολής παρατηρήσεων σχετικά με τον προσωρινό, πράγμα που σημαίνει ότι υποβλήθηκαν σχεδόν ένα έτος μετά την έναρξη της έρευνας, όταν κοινοποιήθηκαν για πρώτη φορά τα στοιχεία σχετικά με τις εισαγωγές στην πλήρη έκδοση της καταγγελίας. Η εκπρόθεσμη υποβολή των πληροφοριών αυτών δεν επιτρέπει την εξακρίβωσή τους μέσω αντικειμενικής διαδικασίας εξέτασης χωρίς αδικαιολόγητη παράταση της περιόδου έρευνας, πέρα από το ανώτατο όριο των 15 μηνών, όπως ορίζεται στο άρθρο 6 παράγραφος 9 του βασικού κανονισμού. Οπωσδήποτε, οι εν λόγω πληροφορίες φαίνεται να υποτιμούν σημαντικά τις ποσότητες των εισαγωγών από την Κίνα, δεδομένου ότι βασίζονται σε εκτιμήσεις σχετικά με τις εξαγωγές μόνο των συνεργαζόμενων εταιρειών και δεν μπορούν επομένως να θεωρηθούν ακριβείς. Συνεπώς, ο ισχυρισμός αυτός απορρίφθηκε.

               (51)

               Εντούτοις, ορισμένοι εισαγωγείς παρείχαν πληροφορίες σχετικά με τις εισαγωγές προϊόντων που πραγματοποίησαν επιπλέον του υπό εξέταση προϊόντος, τα οποία εισήχθησαν με τον ίδιο κωδικό ΣΟ, κατά την υπό εξέταση περίοδο. Η εν λόγω πληροφορίες μπόρεσαν να συνεκτιμηθούν και οι όγκοι εισαγωγών από τις ενδιαφερόμενες χώρες αναθεωρήθηκαν αναλόγως προς τα κάτω.

                              Όγκος των εισαγωγών στην Ένωση (τόνοι)

                           2008

                           2009

                           2010

                           ΠΕ

                           ΛΔΚ

                           24 180

                           20 876

                           20 416

                           28 894

                              Δείκτης

                              100

                              86

                              84

                              119

                           Ταϊλάνδη

                           3 723

                           2 681

                           3 331

                           3 485

                              Δείκτης

                              100

                              72

                              89

                              94

                           Δύο ενδιαφερόμενες χώρες

                           27 903

                           23 558

                           23 747

                           32 379

                              Δείκτης

                              100

                              84

                              85

                              116

                                          Πηγή:

                                       Στοιχεία της καταγγελίας, στοιχεία της Eurostat και απαντήσεις στο ερωτηματολόγιο.

               (52)

               Ως συνέπεια της έκδοσης που αφορά τις πωλήσεις του κλάδου παραγωγής της Ένωσης που αναφέρεται στην αιτιολογική σκέψη 41 ανωτέρω, το μερίδιο αγοράς των εισαγωγών που αποτελούν αντικείμενο ντάμπινγκ από τις δύο ενδιαφερόμενες χώρες έπρεπε να αναθεωρηθεί επίσης. Το μερίδιο αγοράς των εισαγωγών με ντάμπινγκ από τις δύο ενδιαφερόμενες χώρες αυξήθηκε κατά 15,6 ποσοστιαίες μονάδες από 33,1 % σε 48,7 % κατά την εξεταζόμενη περίοδο. Αυτή η αύξηση του μεριδίου αγοράς έλαβε χώρα σε μεγάλο βαθμό μεταξύ του 2010 και της ΠΕ, κατά τη διάρκεια μιας περιόδου ανάκαμψης της ζήτησης.

                              Μερίδιο αγοράς της Ένωσης

                           2008

                           2009

                           2010

                           ΠΕ

                           ΛΔΚ

                           28,7 %

                           34,3 %

                           33,7 %

                           43,5 %

                              Δείκτης

                              100

                              120

                              117

                              151

                           Ταϊλάνδη

                           4,4 %

                           4,4 %

                           5,5 %

                           5,2 %

                              Δείκτης

                              100

                              100

                              124

                              119

                           Δύο ενδιαφερόμενες χώρες

                           33,1 %

                           38,7 %

                           39,2 %

                           48,7 %

                              Δείκτης

                              100

                              117

                              118

                              147

                                          Πηγή:

                                       Στοιχεία της καταγγελίας, στοιχεία της Eurostat και απαντήσεις στο ερωτηματολόγιο.

               (53)

               Ένα ενδιαφερόμενο μέρος ζήτησε να γνωστοποιούνται τα συγκεντρωτικά στοιχεία για τις τιμές πώλησης ανά τύπο προϊόντος για τον κλάδο παραγωγής της Ένωσης. Ωστόσο, δεδομένου ότι το δείγμα των παραγωγών της Ένωσης αποτελείται από δύο μόνον ομίλους παραγωγών, όπως αναφέρεται στην αιτιολογική σκέψη 111 του προσωρινού κανονισμού, για λόγους εμπιστευτικότητας οι πραγματικές συγκεντρωτικές πληροφορίες δεν ήταν δυνατό να γνωστοποιηθούν. Ο ίδιος λόγος ισχύει επίσης και για τη γνωστοποίηση των συγκεντρωτικών τιμών πώλησης ανά τύπο προϊόντος.

               (54)

               Τα ενδιαφερόμενα μέρη ισχυρίστηκαν ότι οι εισαγωγές από τις εν λόγω χώρες εισέρχονται στην Ένωση σε διαφορετικό επίπεδο του εμπορίου από τα προϊόντα που πωλούνται από τους παραγωγούς της Ένωσης. Πράγματι, επιβεβαιώθηκε ότι αυτό όντως συμβαίνει στην προκειμένη περίπτωση, και ο ενωσιακός κλάδος παραγωγής και οι εισαγωγείς συνήθως μοιράζονται ένα σημαντικό αριθμό πελατών. Ο ισχυρισμός θα μπορούσε επομένως να γίνει αποδεκτός και προβλέφθηκε προσαρμογή για το επίπεδο του εμπορίου.

               (55)

               Κατά συνέπεια, τα περιθώρια πώλησης σε χαμηλότερες τιμές που αναφέρονται στην αιτιολογική σκέψη 110 του προσωρινού κανονισμού, αναθεωρήθηκαν προς τα κάτω. Ωστόσο, τα διαπιστωθέντα περιθώρια υποτιμολόγησης συνήθως παραμένουν υψηλά στο 25 % έως 45 %, με τη μοναδική εξαίρεση ενός ταϊλανδού εξαγωγέα, όπου το περιθώριο για τιμές χαμηλότερες από τις κοινοτικές ήταν περίπου 10 %.

               (56)

               Ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 108 έως 109 του προσωρινού κανονισμού.

         5.   Κατάσταση του κλάδου παραγωγής της Ένωσης

               (57)

               Ελλείψει άλλων παρατηρήσεων, επιβεβαιώνεται η αιτιολογική σκέψη 111 του προσωρινού κανονισμού.

         5.1.   Παραγωγή, παραγωγική ικανότητα και χρησιμοποίηση της παραγωγικής ικανότητας

               (58)

               Ελλείψει παρατηρήσεων όσον αφορά την παραγωγή, την παραγωγική ικανότητα και τη χρησιμοποίηση της παραγωγικής ικανότητας, επιβεβαιώνονται οι αιτιολογικές σκέψεις 112 έως 114 του προσωρινού κανονισμού.

         5.2.   Αποθέματα

               (59)

               Ελλείψει τυχόν παρατηρήσεων όσον αφορά τα αποθέματα, επιβεβαιώνεται η αιτιολογική σκέψη 115 του προσωρινού κανονισμού.

         5.3.   Όγκοι πωλήσεων και μερίδιο αγοράς

               (60)

               Κατά συνέπεια του ζητήματος που αναφέρεται στην αιτιολογική σκέψη 41 ανωτέρω, ο όγκος πωλήσεων και το μερίδιο αγοράς του κλάδου παραγωγής της Ένωσης έπρεπε να αναθεωρηθεί επίσης. Ο όγκος των πωλήσεων όλων των παραγωγών της Ένωσης στην ενωσιακή αγορά μειώθηκε σημαντικά κατά 36 % μεταξύ 2008 και 2009 λόγω της μείωσης της ζήτησης. Μετά το 2009, ωστόσο, η ζήτηση στην Ένωση αυξήθηκε κατά περίπου 6 000 τόνους, όπως αναφέρεται στην αιτιολογική σκέψη 42 ανωτέρω, αλλά οι πωλήσεις της Ένωσης μειώθηκαν περαιτέρω κατά ακόμη 5 εκατοστιαίες μονάδες ή 2 440 τόνους μέχρι το τέλος της υπό εξέταση περιόδου.

                              Όγκος πωλήσεων της Ένωσης (τόνοι)

                              Όλοι οι παραγωγοί

                           2008

                           2009

                           2010

                           ΠΕ

                           Πωλήσεις στην Ένωση

                           48 823

                           31 069

                           30 466

                           28 629

                              Δείκτης

                              100

                              64

                              62

                              59

                                          Πηγή:

                                       Απαντήσεις στο ερωτηματολόγιο, καταγγελία παραγωγών της Ένωσης που συμμετείχαν στο δείγμα.

               (61)

               Το μερίδιο αγοράς του κλάδου παραγωγής της Ένωσης μειώθηκε κατά 14,8 ποσοστιαίες μονάδες, ήτοι κατά 26 % κατά την εξεταζόμενη περίοδο, ενώ οι εισαγωγές που αποτέλεσαν αντικείμενο ντάμπινγκ αυξήθηκαν κατά 15,6 ποσοστιαίες μονάδες μεριδίου αγοράς κατά την ίδια περίοδο, όπως αναφέρεται στην αιτιολογική σκέψη 52 ανωτέρω.

                              Μερίδιο αγοράς της Ένωσης

                              Όλοι οι παραγωγοί

                           2008

                           2009

                           2010

                           ΠΕ

                           Μερίδιο αγοράς

                           57,9 %

                           51,1 %

                           50,2 %

                           43,1 %

                              Δείκτης

                              100

                              88

                              87

                              74

                                          Πηγή:

                                       Στοιχεία της καταγγελίας, στοιχεία της Eurostat και απαντήσεις στο ερωτηματολόγιο.

               (62)

               Ένα ενδιαφερόμενο μέρος ισχυρίστηκε ότι τα μερίδια αγοράς στο τμήμα μη εγχώριας αγοράς στο Ηνωμένο Βασίλειο θα παρουσιάσουν διαφορετικά μερίδια αγοράς, με τον κλάδο παραγωγής της Ένωσης να έχει μεγαλύτερο μερίδιο της αγοράς, ενώ το μερίδιο αγοράς των κινεζικών εισαγωγών θα είναι μικρότερο για αυτό το συγκεκριμένο τμήμα της αγοράς της Ένωσης.

               (63)

               Μπορεί να είναι η περίπτωση κατά την οποία ο κλάδος παραγωγής της Ένωσης κατέχει ένα υψηλότερο μερίδιο αγοράς σε δεδομένο τμήμα αγοράς σε ένα μεμονωμένο κράτος μέλος. Πράγματι, είναι φυσικό οι διάφοροι οικονομικοί φορείς να μην έχουν τα ίδια μερίδια αγοράς σε όλα τα τμήματα της αγοράς του συνόλου των κρατών μελών. Ωστόσο, η παρούσα ανάλυση της ζημίας καλύπτει το σύνολο της αγοράς της Ένωσης. Στο πλαίσιο αυτό, όντως επιβεβαιώθηκε ότι το μερίδιο αγοράς του κλάδου παραγωγής της Ένωσης μειώθηκε σημαντικά, όπως εξηγείται ανωτέρω.

         6.   Συμπέρασμα σχετικά με τη ζημία

               (64)

               Ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 118 έως 133 του προσωρινού κανονισμού, συμπεριλαμβανομένου του συμπεράσματος ότι ο ενωσιακός κλάδος παραγωγής υπέστη υλική ζημία κατά την έννοια του άρθρου 3 παράγραφος 5 του βασικού κανονισμού.

         ΣΤ.   ΑΙΤΙΩΔΗΣ ΣΥΝΑΦΕΙΑ

   1.   Επιπτώσεις από άλλους παράγοντες

   1.1.   Εισαγωγές από άλλες τρίτες χώρες

               (65)

               Ως συνέπεια του ζητήματος που αφορά τις πωλήσεις του κλάδου παραγωγής της Ένωσης που αναφέρεται στην αιτιολογική σκέψη 41 ανωτέρω, το μερίδιο αγοράς των λοιπών τρίτων χωρών έπρεπε να αναθεωρηθεί επίσης. Καθ’ όλη τη διάρκεια της εξεταζόμενης περιόδου σημειώθηκαν περιορισμένες εισαγωγές από άλλες τρίτες χώρες. Το συνολικό μερίδιο αγοράς των εισαγωγών από τρίτες χώρες πλην των δύο ενδιαφερόμενων χωρών έχει μειωθεί κατά την υπό εξέταση περίοδο, κατά 0,8 ποσοστιαίες μονάδες, από 9,0 % σε 8,2 %.

               (66)

               Οι επόμενες μεγαλύτερες πηγές εισαγωγών κατά την ΠΕ ήταν η Ινδονησία, η Βραζιλία και η Τουρκία, οι οποίες κατείχαν μερίδια αγοράς μεταξύ 1,3 % και 1,5 % και όλες αυτές οι χώρες παρουσίασαν σταθερά ή μειούμενα μερίδια αγοράς κατά την υπό εξέταση περίοδο.

                              Μερίδιο αγοράς των εισαγωγών

                           2008

                           2009

                           2010

                           ΠΕ

                           Βραζιλία

                           3,1 %

                           3,6 %

                           3,9 %

                           1,5 %

                           Ινδονησία

                           1,5 %

                           2,4 %

                           1,9 %

                           1,5 %

                           Τουρκία

                           1,3 %

                           1,9 %

                           1,8 %

                           1,3 %

                           Άλλες χώρες

                           3,0 %

                           2,3 %

                           3,1 %

                           3,9 %

                           Σύνολο

                           9,0 %

                           10,2 %

                           10,6 %

                           8,2 %

                              Δείκτης

                              100

                              114

                              118

                              92

                                          Πηγή:

                                       Eurostat.

               (67)

               Λόγω του περιορισμένου όγκου και των σταθερών τάσεων, μπορεί να συναχθεί το συμπέρασμα ότι οι εισαγωγές από τρίτες χώρες εκτός από τις ενδιαφερόμενες χώρες δεν φαίνεται να έχουν συμβάλει στη ζημία που υπέστη ο κλάδος παραγωγής της Ένωσης κατά τη διάρκεια της ΠΕ.

         1.2.   Εξέλιξη της κατανάλωσης στην Ένωση

               (68)

               Τα ενδιαφερόμενα μέρη προέβαλαν το επιχείρημα ότι η κατανάλωση της Ένωσης εξελίχθηκε αρνητικά λόγω της εμφάνισης υποκατάστατων προϊόντων που κατασκευάζονται με διαφορετικά υλικά, εκτός από ελατό χυτοσίδηρο, όπως πλαστικό, ανοξείδωτο χάλυβα, άνθρακα και χάλυβα, καθώς και νέες τεχνολογίες σύνδεσης. Κατά συνέπεια, ορισμένοι παραγωγοί της Ένωσης έχουν διευρύνει το φάσμα των προϊόντων τους, που περιλαμβάνει τώρα επίσης ορισμένα από τα εν λόγω προϊόντα υποκατάστασης.

               (69)

               Στο πλαίσιο αυτό, σημειώνεται ότι οι επιπτώσεις της υποκατάστασης εξετάστηκαν στην αιτιολογική σκέψη 146 του κανονισμού προσωρινού δασμού. Οι εν λόγω επιπτώσεις υποκατάστασης είχαν αρνητικό αντίκτυπο στην κατανάλωση της Ένωσης, πράγμα το οποίο είχε επίπτωση στην παραγωγή και στον όγκο των πωλήσεων των παραγωγών της Ένωσης.

               (70)

               Ωστόσο, όπως αναφέρθηκε ήδη στον προσωρινό κανονισμό, οι ζημιογόνες επιπτώσεις της μείωσης της κατανάλωσης της Ένωσης επιδεινώθηκαν από τη σταθερή αύξηση των εισαγωγών σε τιμές ντάμπινγκ που αυξήθηκαν κατά 15,6 ποσοστιαίες μονάδες του μεριδίου αγοράς, σε μια υπό συρρίκνωση αγορά. Όπως αναφέρεται στην αιτιολογική σκέψη 60 ανωτέρω, η ζήτηση στην Ένωση αυξήθηκε κατά περίπου 6 000 τόνους μεταξύ του 2009 και της ΠΕ, αλλά οι πωλήσεις του κλάδου παραγωγής της Ένωσης μειώθηκαν περαιτέρω κατά 2 440 τόνους επιπλέον μέχρι το τέλος της υπό εξέταση περιόδου σε μία υπό ανάκαμψη αγορά.

               (71)

               Με βάση τα ανωτέρω, συνάγεται το συμπέρασμα ότι η αρνητική εξέλιξη της κατανάλωσης της Ένωσης δεν διασπά την αιτιώδη συνάφεια μεταξύ των εισαγωγών που αποτελούν αντικείμενο ντάμπινγκ και της ζημίας που υπέστη ο κλάδος παραγωγής της Ένωσης.

         1.3.   Η μείωση της παραγωγικής ικανότητας δεν οφείλεται σε εισαγωγές που αποτελούν αντικείμενο ντάμπινγκ

               (72)

               Τα ενδιαφερόμενα μέρη υποστήριξαν ότι η μείωση της ικανότητας παραγωγής της Ένωσης που αναφέρεται στην αιτιολογική σκέψη 113 του προσωρινού κανονισμού, οφείλεται στην οριστική παύση της δραστηριότητας τριών παραγωγών της Ένωσης μεταξύ του 2008 και του 2009 λόγω της οικονομικής κρίσης. Η εν λόγω μείωση, κατά τους ισχυρισμούς, δεν μπορεί, συνεπώς, να αποδοθεί στις εισαγωγές από τις εν λόγω χώρες.

               (73)

               Από την άποψη αυτή, επισημαίνεται ότι έχει ήδη αναφερθεί στην αιτιολογική σκέψη 113 του προσωρινού κανονισμού ότι ο κύριος λόγος για τη μείωση της παραγωγικής ικανότητας ήταν η οριστική παύση της δραστηριότητας τριών παραγωγών της Ένωσης.

               (74)

               Ωστόσο, η παύση δραστηριότητας των τριών παραγωγών της Ένωσης δεν μπορεί να θεωρηθεί μόνο αποτέλεσμα της μείωσης της ζήτησης. Κατά την υπό εξέταση περίοδο, η συρρικνούμενη αγορά της Ένωσης που αναφέρεται στην αιτιολογική σκέψη 42 ανωτέρω, έχει υποβληθεί σε συνεχώς αυξανόμενες εισαγωγές από τις εν λόγω χώρες, οι οποίες αυξήθηκαν κατά 15,6 ποσοστιαίες μονάδες μεριδίου αγοράς, όπως εξηγείται στην αιτιολογική σκέψη 52 ανωτέρω. Είναι, επομένως, σαφές ότι δεν συνέβαλε μόνο η μείωση της ζήτησης στην οριστική παύση της δραστηριότητας τριών παραγωγών της Ένωσης και, ως εκ τούτου, στη μείωση της παραγωγικής ικανότητας του κλάδου παραγωγής της Ένωσης. Υπάρχει επίσης σαφής σχέση της μείωσης της παραγωγικής ικανότητας στην Ένωση και του αυξανόμενου μεριδίου αγοράς των εισαγωγών που αποτελούν αντικείμενο ντάμπινγκ.

         1.4.   Οι εισαγωγές του υπό εξέταση προϊόντος από τους παραγωγούς της Ένωσης

               (75)

               Τα ενδιαφερόμενα μέρη ισχυρίστηκαν ότι η ζημία που υπέστησαν οι παραγωγοί της Ένωσης προκλήθηκε από τον ίδιο τον κλάδο, διότι, σύμφωνα με τους ισχυρισμούς, εισήγαγε σημαντικές ποσότητες του υπό εξέταση προϊόντος. Ο ισχυρισμός αυτός δεν τεκμηριώθηκε από τα συμπεράσματα της έρευνας. Πληροφορίες που παρέχονται τόσο από τους παραγωγούς της Ένωσης και τους συνεργαζόμενους εξαγωγείς έδειξαν ότι, για κάθε όμιλο του δείγματος των παραγωγών της Ένωσης, οι εισαγωγές αυτές ήταν ήσσονος σημασίας σε σύγκριση με τη συνολική παραγωγή και τις πωλήσεις της ιδίας παραγωγής αγαθών, όπως ήδη αναφέρθηκε στην αιτιολογική σκέψη 37 ανωτέρω. Δεδομένης της περιορισμένης σημασίας που έχει ο όγκος των εισαγωγών του υπό εξέταση προϊόντος από τον κλάδο παραγωγής της Ένωσης, συνάγεται το συμπέρασμα ότι οι εν λόγω εισαγωγές δεν συνέβαλαν στη ζημία που υπέστη ο κλάδος παραγωγής της Ένωσης. Συνεπώς, ο ισχυρισμός απορρίφθηκε.

         1.5.   Χρήση του 2008 ως έτους έναρξης

               (76)

               Τα ενδιαφερόμενα μέρη ισχυρίστηκαν ότι η επιδείνωση της κατάστασης του κλάδου παραγωγής της ΕΕ βασίζεται σε μεγάλο βαθμό στη χρήση του 2008 ως σημείο αναφοράς για την υπό εξέταση περίοδο. Σύμφωνα με τους ισχυρισμούς, το 2008 ήταν ένα εξαιρετικά καλό έτος για τον κλάδο παραγωγής της Ένωσης. Ωστόσο, οι πληροφορίες που περιλαμβάνονται στην καταγγελία αναφέρουν ότι η κατάσταση του κλάδου παραγωγής της ΕΕ το 2007 ήταν παρόμοια ή καλύτερη από την κατάσταση της αγοράς το 2008. Συνάγεται, επομένως, το συμπέρασμα ότι η διαπίστωση της ζημίας δεν εξαρτάται από τη χρήση 2008 ως έτους έναρξης.

         2.   Συμπέρασμα για την αιτιώδη συνάφεια

               (77)

               Λαμβανομένων υπόψη των ανωτέρω και ελλείψει άλλων ισχυρισμών ή παρατηρήσεων, επιβεβαιώνεται το περιεχόμενο των αιτιολογικών σκέψεων 134 έως 153 του προσωρινού κανονισμού.

               (78)

               Εν κατακλείδι, επιβεβαιώνεται ότι η σημαντική ζημία του κλάδου παραγωγής της Ένωσης, η οποία χαρακτηρίζεται από φθίνουσα κερδοφορία, όγκους παραγωγής, χρησιμοποίηση της παραγωγικής ικανότητας, όγκο πωλήσεων και μερίδιο αγοράς οφείλεται στις υπό εξέταση εισαγωγές με ντάμπινγκ. Πράγματι, η επίπτωση της μείωσης της ζήτησης στις αρνητικές εξελίξεις στον κλάδο παραγωγής της Ένωσης όσον αφορά την παραγωγική ικανότητα, την παραγωγή και τις πωλήσεις ήταν περιορισμένη.

               (79)

               Με βάση την ανωτέρω ανάλυση, κατά την οποία έγινε σαφής διαχωρισμός των επιπτώσεων όλων των άλλων γνωστών παραγόντων στην κατάσταση του κλάδου παραγωγής της Ένωσης από τις ζημιογόνες επιπτώσεις των εισαγωγών που αποτελούν αντικείμενο ντάμπινγκ, επιβεβαιώνεται ότι οι εν λόγω άλλοι παράγοντες δεν μπορούν να ανατρέψουν το γεγονός ότι η εκτιμώμενη ζημία πρέπει να αποδοθεί στις εισαγωγές που αποτελούν αντικείμενο ντάμπινγκ.

         Ζ.   ΣΥΜΦΕΡΟΝ ΤΗΣ ΕΝΩΣΗΣ

               (80)

               Ελλείψει άλλων παρατηρήσεων, επιβεβαιώνονται οι αιτιολογικές σκέψεις 154 έως 164 του κανονισμού για την επιβολή του προσωρινού δασμού, καθώς και το συμπέρασμα ότι δεν υπάρχουν επιτακτικοί λόγοι κατά της επιβολής μέτρων στις εισαγωγές που αποτελούν αντικείμενο ντάμπινγκ από τις εξεταζόμενες χώρες.

         H.   ΟΡΙΣΤΙΚΑ ΜΕΤΡΑ

   1.   Επίπεδο εξάλειψης της ζημίας

               (81)

               Τα επίπεδα εξουδετέρωσης της ζημίας ήταν προσαρμοσμένα έτσι ώστε να λαμβάνεται υπόψη το επίπεδο προσαρμογής του εμπορίου που γίνεται στον υπολογισμό των πωλήσεων σε τιμές χαμηλότερες από τις ενωσιακές, όπως καθορίζεται στις αιτιολογικές σκέψεις 54 και 55 ανωτέρω. Ελλείψει συγκεκριμένων παρατηρήσεων, επιβεβαιώνεται το περιεχόμενο των αιτιολογικών σκέψεων 165 έως 170 του κανονισμού για την επιβολή του προσωρινού δασμού.

         2.   Οριστικά μέτρα

               (82)

               Με βάση τα συμπεράσματα που εξήχθησαν σχετικά με το ντάμπινγκ, τη ζημία, την αιτιώδη συνάφεια και το συμφέρον της Κοινότητας και σύμφωνα με το άρθρο 9 του βασικού κανονισμού, κρίνεται ότι πρέπει να επιβληθεί οριστικός δασμός αντιντάμπινγκ στις εισαγωγές του υπό εξέταση προϊόντος καταγωγής ΛΔΚ και Ταϊλάνδης, στο επίπεδο των διαπιστωθέντων χαμηλότερων περιθωρίων ντάμπινγκ και ζημίας, σύμφωνα με τον κανόνα του χαμηλότερου δασμού, ο οποίος σε όλες, εκτός από μία, τις περιπτώσεις είναι το περιθώριο ζημίας.

               (83)

               Λόγω του υψηλού επιπέδου συνεργασίας των κινέζων και των ταϊλανδών παραγωγών-εξαγωγέων, ο δασμός για όλες τις άλλες εταιρείες για τις δύο χώρες καθορίστηκε στο επίπεδο του υψηλότερου δασμού που μπορεί να επιβληθεί, αντίστοιχα, στις εταιρείες που συμπεριλήφθηκαν στο δείγμα ή που συνεργάστηκαν στην έρευνα από τη συγκεκριμένη χώρα. Ο δασμός για «όλες τις άλλες εταιρείες» πρέπει να εφαρμοστεί στις εταιρείες οι οποίες δεν είχαν συνεργαστεί στην έρευνα και σε εταιρείες οι οποίες δεν είχαν πραγματοποιήσει εξαγωγές του υπό εξέταση προϊόντος στην Ένωση κατά τη διάρκεια της ΠΕ.

               (84)

               Για τις συνεργαζόμενες κινεζικές εταιρείες που δεν συμπεριλήφθηκαν στο δείγμα και αναφέρονται στο παράρτημα του παρόντος κανονισμού, ο οριστικός δασμολογικός συντελεστής ορίζεται ως ο σταθμισμένος μέσος συντελεστής όλων των εταιρειών του δείγματος.

               (85)

               Οι συντελεστές των οριστικών δασμών αντιντάμπινγκ είναι οι εξής:

                  Λαϊκή Δημοκρατία της Κίνας

                           Εταιρεία

                           Περιθώριο ντάμπινγκ (%)

                           Ζημία ζημίας (%)

                           Δασμολογικός συντελεστής (%)

                           Hebei Jianzhi Casting Group Ltd.

                           57,8

                           96,1

                           57,8

                           Jinan Meide Casting Co., Ltd.

                           40,8

                           84,4

                           40,8

                           Qingdao Madison Industrial Co., Ltd.-Qingdao

                           24,6

                           89,4

                           24,6

                           Άλλες συνεργαζόμενες εταιρείες

                           41,1

                           86,3

                           41,1

                           Όλες οι άλλες εταιρείες

                           57,8

                  Ταϊλάνδη

                           Εταιρεία

                           Περιθώριο ντάμπινγκ (%)

                           Ζημία ζημίας (%)

                           Δασμολογικός συντελεστής (%)

                           BIS Pipe Fitting Industry Co., Ltd

                           15,5

                           43,1

                           15,5

                           Siam Fittings Co., Ltd

                           50,7

                           14,9

                           14,9

                           Όλες οι άλλες εταιρείες

                           15,5

               (86)

               Οι ατομικοί για κάθε εταιρεία δασμολογικοί συντελεστές αντιντάμπινγκ που προσδιορίζονται στον παρόντα κανονισμό καθορίστηκαν βάσει των πορισμάτων της παρούσας έρευνας. Επομένως, αντικατοπτρίζουν την κατάσταση που διαπιστώθηκε κατά τη διάρκεια της έρευνας για τις εν λόγω εταιρείες. Κατά συνέπεια, οι εν λόγω δασμολογικοί συντελεστές (σε αντίθεση με το δασμό που επιβάλλεται σε επίπεδο χώρας και εφαρμόζεται σε «όλες τις άλλες εταιρείες») εφαρμόζονται αποκλειστικά στις εισαγωγές προϊόντων καταγωγής ΛΔΚ και Ταϊλάνδης και τα οποία παράγονται από τις εταιρείες και, άρα, από τις αναφερόμενες συγκεκριμένες νομικές οντότητες. Τα εισαγόμενα προϊόντα που παράγονται από οποιαδήποτε άλλη εταιρεία η οποία δεν αναφέρεται ρητά στο διατακτικό του παρόντος κανονισμού με την επωνυμία και τη διεύθυνσή της, συμπεριλαμβανομένων των οντοτήτων που συνδέονται με τις εταιρείες που αναφέρονται ρητά, δεν δύνανται να επωφελούνται από τους εν λόγω συντελεστές και υπόκεινται στον δασμολογικό συντελεστή που εφαρμόζεται σε «όλες τις άλλες εταιρείες».

               (87)

               Οποιοδήποτε αίτημα για την εφαρμογή ατομικού δασμού αντιντάμπινγκ για μεμονωμένες εταιρείες (π.χ. μετά την αλλαγή της επωνυμίας της επιχείρησης ή μετά τη δημιουργία νέας επιχείρησης παραγωγής ή πωλήσεων) θα πρέπει να απευθύνεται πάραυτα στην Επιτροπή (5) μαζί με όλες τις σχετικές πληροφορίες και, ιδίως, οποιαδήποτε αλλαγή των δραστηριοτήτων της εταιρείας που σχετίζεται με την παραγωγή, τις εγχώριες και τις εξαγωγικές πωλήσεις και που συνδέεται, για παράδειγμα, με την εν λόγω αλλαγή στην επωνυμία και τις οντότητες παραγωγής και πωλήσεων. Αν κριθεί σκόπιμο, ο κανονισμός θα τροποποιηθεί στη συνέχεια αναλόγως, με επικαιροποίηση του καταλόγου των εταιρειών για τις οποίες ισχύουν ατομικοί συντελεστές δασμών.

               (88)

               Για να εξασφαλισθεί ίση μεταχείριση μεταξύ όλων των νέων εξαγωγέων και των συνεργασθεισών επιχειρήσεων που δεν συμπεριλήφθηκαν στο δείγμα, θα πρέπει να προβλεφθεί ότι ο σταθμισμένος μέσος δασμός που επιβλήθηκε στις συνεργασθείσες επιχειρήσεις εφαρμόζεται και σε κάθε νέο εξαγωγέα, ο οποίος, διαφορετικά, θα είχε δικαίωμα επανεξέτασης βάσει του άρθρου 11 παράγραφος 4 του βασικού κανονισμού, εφόσον το εν λόγω άρθρο δεν εφαρμόζεται όταν χρησιμοποιούνται δειγματοληψίες.

               (89)

               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να προταθεί η επιβολή οριστικού δασμού αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, καταγωγής ΛΔΚ και Ταϊλάνδης και, αφετέρου, η οριστική είσπραξη των ποσών που είχαν καταβληθεί ως εγγύηση υπό μορφή προσωρινού δασμού («κοινοποίηση των τελικών συμπερασμάτων»). Επίσης, τους δόθηκε προθεσμία για την υποβολή παρατηρήσεων μετά την εν λόγω κοινοποίηση.

               (90)

               Δεδομένου ότι μετά την κοινοποίηση των τελικών συμπερασμάτων δεν προβλήθηκαν επιχειρήματα που θα μπορούσαν να επηρεάσουν το αποτέλεσμα της αξιολόγησης της συγκεκριμένης υπόθεσης, δεν κρίνεται σκόπιμη η τροποποίηση των ως άνω ευρημάτων.

         Θ.   ΑΝΑΛΗΨΗ ΥΠΟΧΡΕΩΣΗΣ

               (91)

               Δύο συνεργαζόμενοι ταϊλανδέζοι παραγωγοί-εξαγωγείς πρότειναν ανάληψη υποχρέωσης ως προς τις τιμές, σύμφωνα με το άρθρο 8 παράγραφος 1 του βασικού κανονισμού. Ωστόσο, το υπό εξέταση προϊόν υπάρχει υπό τη μορφή πολλών τύπων προϊόντος (ο παραγωγός-εξαγωγέας ανέφερε ότι πάνω από 900 τύποι προϊόντος πωλήθηκαν στην ΕΕ), για τους οποίους οι τιμές διαφέρουν σημαντικά (έως και κατά 200 % στους τύπους προϊόντων που πωλούνται πιο συχνά αλλά ορισμένοι τύποι προϊόντων που πωλούνται λιγότερο συχνά μπορεί να είναι έως και 10 φορές πιο ακριβοί από άλλους), πράγμα που συνεπάγεται πολύ υψηλό κίνδυνο διασταυρούμενης αντιστάθμισης. Επιπλέον, ο σχεδιασμός και το φινίρισμα των τύπων προϊόντων είναι πιθανό να εξελιχθούν. Για τον λόγο αυτό, θεωρήθηκε ότι το προϊόν δεν ενδείκνυται για ανάληψη υποχρέωσης ως προς τις τιμές. Επίσης, αποτελεί πάγια πρακτική της Επιτροπής κατά τη διάρκεια των τελευταίων ετών να μην αποδέχεται αναλήψεις υποχρέωσης σε περιπτώσεις όπου το προϊόν υπάρχει σε τέτοια πληθώρα τύπων. Συνεπώς, η πρόταση για ανάληψη υποχρέωσης απορρίφθηκε.

         Ι.   ΟΡΙΣΤΙΚΗ ΕΙΣΠΡΑΞΗ ΤΟΥ ΠΡΟΣΩΡΙΝΟΥ ΔΑΣΜΟΥ

               (92)

               Λόγω του εύρους του περιθωρίου ντάμπινγκ που διαπιστώθηκε και με δεδομένο το επίπεδο της ζημίας που προκλήθηκε στον κλάδο παραγωγής της Ένωσης, θεωρείται απαραίτητο τα ποσά που καταβλήθηκαν ως εγγύηση υπό μορφή προσωρινού δασμού αντιντάμπινγκ, που επιβλήθηκε με τον προσωρινό κανονισμό, να εισπραχθούν οριστικά. Στις περιπτώσεις που οι οριστικοί δασμοί είναι υψηλότεροι από τους προσωρινούς, εισπράττονται οριστικά μόνο τα ποσά που καταβλήθηκαν ως εγγύηση στο επίπεδο των προσωρινών δασμών, ενώ τα ποσά που είχαν καταβληθεί ως εγγύηση και υπερβαίνουν τον οριστικό δασμό αντιντάμπινγκ αποδεσμεύονται.

               (93)

               Επειδή τα εξαρτήματα σωμάτων συμπίεσης που φέρουν μετρικό σπείρωμα ISO DIN 13 και τα κοχλιωτά, κυκλικά κιβώτια σύνδεσης από ελατό χυτοσίδηρο χωρίς καπάκι εξαιρούνται τώρα από το πεδίο κάλυψης του προϊόντος (βλ. αιτιολογικές σκέψεις 8 και 11 ανωτέρω), τα ποσά που έχουν καταβληθεί προσωρινά ως εγγύηση για τις εισαγωγές εξαρτημάτων σωμάτων συμπίεσης που φέρουν μετρικό σπείρωμα ISO DIN 13 και κοχλιωτά κυκλικά κιβώτια σύνδεσης από ελατό χυτοσίδηρο χωρίς καπάκι πρέπει να αποδεσμευτούν.

         K.   ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ ΟΣΟΝ ΑΦΟΡΑ ΤΗΝ ΙΝΔΟΝΗΣΙΑ

               (94)

               Όπως εξηγείται στην αιτιολογική σκέψη 43 ανωτέρω, ο όγκος των εισαγωγών που αποτελούν αντικείμενο ντάμπινγκ από την Ινδονησία, μπορεί να θεωρηθεί ότι δεν αποτελούν αιτία σημαντικής ζημίας για τον κλάδο παραγωγής της Ένωσης. Συνεπώς, θεωρείται ότι η λήψη προστατευτικών μέτρων δεν είναι αναγκαία και ότι η διαδικασία όσον αφορά την Ινδονησία θα πρέπει να περατωθεί.

               (95)

               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει του οποίου επρόκειτο να προταθεί η περάτωση και δεν προβλήθηκαν αντιρρήσεις,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται οριστικός δασμός αντιντάμπινγκ στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, εξαιρουμένων των εξαρτημάτων σωμάτων συμπίεσης που φέρουν μετρικό σπείρωμα ISO DIN 13 και των κοχλιωτών κυκλικών κιβωτίων σύνδεσης από ελατό χυτοσίδηρο χωρίς καπάκι, τα οποία εμπίπτουν επί του παρόντος στον κωδικό ΣΟ ex 7307 19 10 (κωδικός TARIC 7307191010), καταγωγής Λαϊκής Δημοκρατίας της Κίνας (ΛΔΚ) και Ταϊλάνδης.
   2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή «ελεύθερη στα σύνορα της Ένωσης», πριν από την καταβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που παρατίθενται κατωτέρω, καθορίζεται ως εξής:

               Χώρα

               Εταιρεία

               Δασμολογικός συντελεστής (%)

               Πρόσθετος κωδικός TARIC

               ΛΔΚ

               Hebei Jianzhi Casting Group Ltd. - Yutian County

               57,8

               B335

               Jinan Meide Casting Co., Ltd. - Jinan

               40,8

               B336

               Qingdao Madison Industrial Co., Ltd. -Qingdao

               24,6

               B337

               Hebei XinJia Casting Co., Ltd. - XuShui County

               41,1

               B338

               Shijiazhuang Donghuan Malleable Iron Castings Co., Ltd. – Xizhaotong Town

               41,1

               B339

               Linyi Oriental Pipe Fittings Co., Ltd. - Linyi City

               41,1

               B340

               China Shanxi Taigu County Jingu Cast Co., Ltd. - Taigu County

               41,1

               B341

               Yutian Yongli Casting Factory Co., Ltd. – Yutian County

               41,1

               B342

               Langfang Pannext Pipe Fitting Co., Ltd. - LangFang, Hebei

               41,1

               B343

               Tangshan Daocheng Casting Co., Ltd. -Hongqiao Town, Yutian County

               41,1

               B344

               Tangshan Fangyuan Malleable Steel Co., Ltd. – Tangshan

               41,1

               B345

               Taigu Tongde Casting Co., Ltd. – Nanyang Village, Taigu

               41,1

               B346

               Όλες οι άλλες εταιρείες

               57,8

               B999

               Ταϊλάνδη

               BIS Pipe Fitting Industry Co., Ltd - Samutsakorn

               15,5

               B347

               Siam Fittings Co. Ltd, Samutsakorn

               14,9

               B348

               Όλες οι άλλες εταιρείες

               15,5

               B999

         3.   Εφαρμόζονται οι διατάξεις που ισχύουν για τους τελωνειακούς δασμούς, εκτός αν ορίζεται διαφορετικά.
   Άρθρο 2
   1.   Τα ποσά που καταβλήθηκαν ως εγγύηση υπό μορφή προσωρινών δασμών αντιντάμπινγκ σύμφωνα με τον κανονισμό (ΕΕ) αριθ. 1071/2012 στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, εξαιρουμένων των εξαρτημάτων σωμάτων συμπίεσης που φέρουν μετρικό σπείρωμα ISO DIN 13 και των κοχλιωτών κυκλικών κιβωτίων σύνδεσης από ελατό χυτοσίδηρο χωρίς καπάκι, τα οποία εμπίπτουν επί του παρόντος στον κωδικό ΣΟ ex 7307 19 10 (κωδικός TARIC 7307191010), καταγωγής ΛΔΚ και Ταϊλάνδης, εισπράττονται οριστικά. Τα ποσά που έχουν καταβληθεί ως εγγύηση και υπερβαίνουν το ποσό των οριστικών δασμών αντιντάμπινγκ αποδεσμεύονται.
   2.   Τα ποσά που καταβλήθηκαν ως εγγύηση υπό μορφή προσωρινών δασμών αντιντάμπινγκ σύμφωνα με τον κανονισμό (ΕΕ) αριθ. 1071/2012 στις εισαγωγές εξαρτημάτων σωμάτων συμπίεσης που φέρουν μετρικό σπείρωμα ISO DIN 13 και των κοχλιωτών κυκλικών κιβωτίων σύνδεσης από ελατό χυτοσίδηρο χωρίς καπάκι καταγωγής Λαϊκής Δημοκρατίας της Κίνας και Ταϊλάνδης, αποδεσμεύονται.
   Άρθρο 3
   Εάν οποιοσδήποτε νέος παραγωγός-εξαγωγέας από τη ΛΔΚ προσκομίσει στην Επιτροπή επαρκή αποδεικτικά στοιχεία από τα οποία να προκύπτει ότι:

               —

               δεν πραγματοποίησε στην Ένωση εξαγωγές του προϊόντος που περιγράφεται στο άρθρο 1 παράγραφος 1 κατά την περίοδο της έρευνας (1η Ιανουαρίου 2011 έως 31 Δεκεμβρίου 2011),

               —

               δεν είναι συνδεδεμένος με κανέναν από τους εξαγωγείς ή παραγωγούς στη ΛΔΚ στους οποίους έχουν επιβληθεί τα μέτρα του παρόντος κανονισμού,

               —

               έχει πραγματοποιήσει εξαγωγές του υπό εξέταση προϊόντος στην Ένωση μετά την περίοδο της έρευνας στην οποία βασίζονται τα μέτρα ή έχει αμετάκλητη συμβατική υποχρέωση να εξαγάγει σημαντική ποσότητα στην Ένωση.

         Το άρθρο 1 παράγραφος 2 μπορεί να τροποποιηθεί με την προσθήκη του νέου παραγωγού-εξαγωγέα στις συνεργασθείσες εταιρείες που δεν περιλαμβάνονται στο δείγμα και οι οποίες υπόκεινται, συνεπώς, στο σταθμισμένο μέσο δασμολογικό συντελεστή 41,1 %.
   Άρθρο 4
   Η διαδικασία αντιντάμπινγκ όσον αφορά τις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, που εμπίπτουν επί του παρόντος στον κωδικό ΣΟ ex 7307 19 10 καταγωγής Ινδονησίας, περατώνεται με την παρούσα απόφαση.
   Άρθρο 5
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2013.

            Για το Συμβούλιο

            Ο Πρόεδρος

         S. COVENEY

      (1)  ΕΕ L 343 της 22.12.2009, σ. 51.

      (2)  ΕΕ L 318 της 15.11.2012, σ. 10.

      (3)  ΕΕ C 44 της 16.2.2012, σ. 33.

      (4)  Τα εξαρτήματα συμπίεσης φέρουν μετρικά σπειρώματα ISO DIN 13, ενώ τα τυποποιημένα κοχλιωτά εξαρτήματα σωληνώσεων κατά κανόνα φέρουν σπειρώματα ISO 7/1 και ISO 228/1.

      (5)  Ευρωπαϊκή Επιτροπή, Γενική Διεύθυνση Εμπορίου, Διεύθυνση Η, Γραφείο N105, 1049 Βρυξέλλες, ΒΕΛΓΙΟ.


title: Εκτελεστικός κανονισμός (ΕΕ) αριθ. 629/2013 της Επιτροπής, της 28ης Ιουνίου 2013 , για τη θέσπιση περαιτέρω έκτακτων μέτρων όσον αφορά τη διάθεση ζάχαρης και ισογλυκόζης εκτός ποσόστωσης στην αγορά της Ένωσης με μειωμένη εισφορά επί του πλεονάσματος κατά τη διάρκεια της περιόδου εμπορίας 2012/2013

text:
               29.6.2013

               EL

               Επίσημη Εφημερίδα της Ευρωπαϊκής Ένωσης

               L 179/55

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 629/2013 ΤΗΣ ΕΠΙΤΡΟΠΉΣ
   της 28ης Ιουνίου 2013
   για τη θέσπιση περαιτέρω έκτακτων μέτρων όσον αφορά τη διάθεση ζάχαρης και ισογλυκόζης εκτός ποσόστωσης στην αγορά της Ένωσης με μειωμένη εισφορά επί του πλεονάσματος κατά τη διάρκεια της περιόδου εμπορίας 2012/2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 64 παράγραφος 2 και το άρθρο 186, σε συνδυασμό με το άρθρο 4,
   Εκτιμώντας τα ακόλουθα:

               (1)

               Κατά τη διάρκεια της περιόδου εμπορίας ζάχαρης 2011/2012, η μέση τιμή εργοστασίου στην Ένωση για τη λευκή ζάχαρη χύμα ανήλθε στο 175 % της τιμής αναφοράς των 404 ευρώ/τόνο, υπερβαίνοντας περίπου κατά 275 ευρώ/τόνο την τιμή στην παγκόσμια αγορά. Η ενωσιακή τιμή έχει τώρα σταθεροποιηθεί περίπου στα 700 ευρώ/τόνο, δηλαδή στο υψηλότερο επίπεδο μετά τη μεταρρύθμιση της κοινής οργάνωσης αγοράς στον τομέα της ζάχαρης και διαταράσσει τη βέλτιστη ροή εφοδιασμού της ενωσιακής αγοράς σε ζάχαρη. Η αναμενόμενη αύξηση της ήδη υψηλής αυτής τιμής στην αρχή της περιόδου εμπορίας 2012/2013 επέτεινε τον κίνδυνο σοβαρών διαταραχών της αγοράς οι οποίες έπρεπε να αποτραπούν με τη λήψη των απαιτούμενων μέτρων. Στις 18 Ιανουαρίου, 15 Φεβρουαρίου και 22 Μαρτίου 2013 η Επιτροπή εξέδωσε τους εκτελεστικούς κανονισμούς (ΕΕ) αριθ. 36/2013 (2), (ΕΕ) αριθ. 131/2013 (3) και (ΕΕ) αριθ. 281/2013 (4) που θεσπίζουν έκτακτα μέτρα για την αντιμετώπιση της διαταραχής της αγοράς. Παρά τα ληφθέντα μέτρα, οι τρέχουσες τιμές που καταγράφονται στην αγορά φανερώνουν ότι είναι αναγκαίο να θεσπιστούν περαιτέρω μέτρα για την αντιμετώπιση της συνεχιζόμενης διαταραχής της αγοράς.

               (2)

               Βάσει εκτιμήσεων της προσφοράς και της ζήτησης ζάχαρης για την περίοδο 2012/2013, τα τελικά αποθέματα για την αγορά ζάχαρης αναμένεται ότι θα είναι χαμηλότερα κατά τουλάχιστον 0,5 εκατ. τόνους από εκείνα της περιόδου 2011/2012. Στα αριθμητικά στοιχεία αυτά έχουν ήδη συνυπολογισθεί οι εισαγωγές από τρίτες χώρες που επωφελούνται από ορισμένες προτιμησιακές συμφωνίες.

               (3)

               Από την άλλη πλευρά, οι προσδοκίες καλής εσοδείας οδήγησαν σε εκτίμηση της παραγωγής η οποία υπερβαίνει κατά περίπου 4 600 000 τόνους την ποσόστωση ζάχαρης που καθορίζεται στο άρθρο 56 του κανονισμού (ΕΚ) αριθ. 1234/2007. Λαμβάνοντας υπόψη τις προβλεπόμενες συμβατικές δεσμεύσεις των παραγωγών ζάχαρης όσον αφορά ορισμένες βιομηχανικές χρήσεις που προβλέπονται στο άρθρο 62 του εν λόγω κανονισμού και τις δεσμεύσεις για εξαγωγή ζάχαρης εκτός ποσόστωσης για την περίοδο 2012/2013, σημαντικές ποσότητες ζάχαρης εκτός ποσόστωσης τουλάχιστον 1 200 000 τόνων θα εξακολουθήσουν να είναι διαθέσιμες. Μέρος αυτής της ζάχαρης θα μπορούσε να διατεθεί για να μετριασθούν οι ελλείψεις σε επίπεδο εφοδιασμού στην αγορά ζάχαρης της Ένωσης και να αποφευχθεί η υπερβολική αύξηση των τιμών.

               (4)

               Προκειμένου να διασφαλιστεί η ρευστότητα της αγοράς, είναι απαραίτητο να διατεθεί στην αγορά ζάχαρη εκτός ποσόστωσης. Είναι σκόπιμο να μπορεί να λαμβάνεται το εν λόγω μέτρο, κάθε φορά που είναι αναγκαίο, κατά τη διάρκεια της περιόδου εμπορίας 2012/2013.

               (5)

               Σύμφωνα με τα άρθρα 186 και 188 του κανονισμού (ΕΚ) αριθ. 1234/2007, μπορούν να λαμβάνονται μέτρα, όταν είναι αναγκαίο, για την αποκατάσταση των διαταραχών της αγοράς ή την αποσόβηση του κινδύνου διαταραχών της αγοράς, ιδίως όταν αυτές απορρέουν από σημαντική αύξηση των τιμών στην Ένωση, υπό την προϋπόθεση ότι ο στόχος αυτός δεν μπορεί να επιτευχθεί με άλλα διαθέσιμα μέτρα δυνάμει του εν λόγω κανονισμού. Λόγω των συνθηκών που επικρατούν σήμερα στην αγορά, ο κανονισμός (ΕΚ) αριθ. 1234/2007 δεν προβλέπει ειδικά μέτρα που αποσκοπούν στον περιορισμό της αυξητικής τάσης της τιμής ζάχαρης και στη δυνατότητα εφοδιασμού ζάχαρης σε λογικές τιμές στην αγορά της Ένωσης, εκτός αυτών που βασίζονται στο άρθρο 186 του εν λόγω κανονισμού.

               (6)

               Με το άρθρο 64 παράγραφος 2 του κανονισμού (ΕΚ) αριθ. 1234/2007 εξουσιοδοτείται η Επιτροπή να καθορίσει εισφορά επί του πλεονάσματος για τη ζάχαρη και την ισογλυκόζη που παράγονται καθ’ υπέρβαση της ποσόστωσης σε αρκούντως υψηλό επίπεδο ώστε να αποφεύγεται η σώρευση πλεονασματικών ποσοτήτων. Δυνάμει του άρθρου 3 παράγραφος 1 του κανονισμού (ΕΚ) αριθ. 967/2006 της Επιτροπής, της 29ης Ιουνίου 2006, για τη θέσπιση των λεπτομερειών εφαρμογής του κανονισμού (ΕΚ) αριθ. 318/2006 του Συμβουλίου όσον αφορά την παραγωγή εκτός ποσόστωσης στον τομέα της ζάχαρης (5), η εισφορά καθορίστηκε σε 500 ευρώ ανά τόνο.

               (7)

               Για περιορισμένη ποσότητα ζάχαρης που παράγεται καθ’ υπέρβαση της ποσόστωσης, είναι σκόπιμο να καθοριστεί μειωμένη εισφορά επί του πλεονάσματος σε επίπεδο ανά τόνο, επιτρέποντας δίκαιη μεταχείριση των παραγωγών ζάχαρης της Ένωσης, διασφαλίζοντας την καλή λειτουργία της αγοράς ζάχαρης της Ένωσης και συμβάλλοντας στη μείωση της διαφοράς των τιμών μεταξύ της ενωσιακής αγοράς ζάχαρης και της παγκόσμιας αγοράς ζάχαρης, χωρίς να δημιουργούνται κίνδυνοι συσσώρευσης πλεονασμάτων στην αγορά της Ένωσης.

               (8)

               Δεδομένου ότι ο κανονισμός (ΕΚ) αριθ. 1234/2007 καθορίζει ποσοστώσεις για τη ζάχαρη και την ισογλυκόζη, είναι σκόπιμο να εφαρμοσθεί παρόμοιο μέτρο για κατάλληλη ποσότητα ισογλυκόζης που παράγεται καθ’ υπέρβαση της ποσόστωσης, διότι το προϊόν αυτό αποτελεί, σε κάποιο βαθμό, εμπορικό υποκατάστατο της ζάχαρης.

               (9)

               Ενόψει της αύξησης του εφοδιασμού, οι παραγωγοί ζάχαρης και ισογλυκόζης θα πρέπει να υποβάλλουν αιτήσεις στις αρμόδιες αρχές των κρατών μελών για την έκδοση πιστοποιητικών που θα τους επιτρέπουν να πωλούν στην αγορά της Ένωσης ορισμένες ποσότητες παραγόμενες πέραν των ορίων της ποσόστωσης με μειωμένη εισφορά επί του πλεονάσματος.

               (10)

               Η μειωμένη εισφορά επί του πλεονάσματος θα πρέπει να καταβάλλεται μετά την αποδοχή της αίτησης και πριν από την έκδοση του πιστοποιητικού.

               (11)

               Η διάρκεια ισχύος των πιστοποιητικών θα πρέπει να είναι χρονικά περιορισμένη για την ενθάρρυνση της ταχείας βελτίωσης της κατάστασης εφοδιασμού.

               (12)

               Με τον καθορισμό ανώτατων ορίων των ποσοτήτων για τις οποίες κάθε παραγωγός δύναται να υποβάλει αίτηση σε μία περίοδο υποβολής αιτήσεων και τον περιορισμό των πιστοποιητικών σε προϊόντα της ιδίας παραγωγής του αιτούντος αναμένεται να προληφθούν κερδοσκοπικές ενέργειες στο πλαίσιο του συστήματος που δημιουργείται με τον παρόντα κανονισμό.

               (13)

               Με τις αιτήσεις τους, οι παραγωγοί ζάχαρης θα πρέπει να δεσμευθούν να καταβάλουν την ελάχιστη τιμή για τα ζαχαρότευτλα που χρησιμοποιούνται στην παραγωγή της ποσότητας ζάχαρης για την οποία υποβάλλουν αίτηση. Θα πρέπει να διευκρινισθούν οι ελάχιστες απαιτήσεις επιλεξιμότητας για τις αιτήσεις.

               (14)

               Οι αρμόδιες αρχές των κρατών μελών θα πρέπει να κοινοποιούν στην Επιτροπή τις αιτήσεις που έχουν λάβει. Για την απλοποίηση και την τυποποίηση των κοινοποιήσεων αυτών, θα πρέπει να παρασχεθούν υποδείγματα.

               (15)

               Η Επιτροπή θα πρέπει να διασφαλίζει ότι τα πιστοποιητικά χορηγούνται μόνο εντός των ποσοτικών ορίων που καθορίζονται στον παρόντα κανονισμό. Συνεπώς, εφόσον κρίνεται αναγκαίο, η Επιτροπή θα πρέπει να είναι σε θέση να καθορίσει συντελεστή κατανομής που θα εφαρμόζεται στις αιτήσεις που λαμβάνονται.

               (16)

               Τα κράτη μέλη θα πρέπει να ενημερώνουν αμέσως τους αιτούντες εάν η αίτησή τους έχει ικανοποιηθεί πλήρως ή εν μέρει.

               (17)

               Οι αρμόδιες αρχές θα πρέπει να κοινοποιούν στην Επιτροπή τις ποσότητες για τις οποίες έχουν εκδοθεί πιστοποιητικά εισαγωγής με μείωση της εισφοράς επί του πλεονάσματος. Για τον σκοπό αυτό, θα πρέπει να διατεθούν υποδείγματα από την Επιτροπή.

               (18)

               Οι ποσότητες ζάχαρης που διατέθηκαν στην αγορά της Ένωσης καθ’ υπέρβαση των ποσοτήτων των πιστοποιητικών που εκδόθηκαν στο πλαίσιο του παρόντος κανονισμού υπόκεινται στην εισφορά επί του πλεονάσματος που προβλέπεται στο άρθρο 64 παράγραφος 2 του κανονισμού (ΕΚ) αριθ. 1234/2007. Ως εκ τούτου, είναι σκόπιμο να προβλεφθεί ότι, κάθε αιτών ο οποίος δεν τηρεί τη δέσμευσή του να διαθέτει στην αγορά της Ένωσης την ποσότητα που καλύπτεται από το πιστοποιητικό που του χορηγήθηκε, θα πρέπει επίσης να καταβάλλει ποσό ύψους 500 ευρώ ανά τόνο. Η εν λόγω συνεκτική προσέγγιση αποσκοπεί στην αποφυγή της κατάχρησης του μηχανισμού που θεσπίζεται με τον παρόντα κανονισμό.

               (19)

               Με στόχο τον καθορισμό μέσων τιμών ζάχαρης ποσόστωσης και εκτός ποσόστωσης στην ενωσιακή αγορά, σύμφωνα με το άρθρο 13 παράγραφος 1 του κανονισμού (ΕΚ) αριθ. 952/2006 της Επιτροπής, της 29ης Ιουνίου 2006, σχετικά με τις λεπτομέρειες εφαρμογής του κανονισμού (ΕΚ) αριθ. 318/2006 του Συμβουλίου, όσον αφορά τη διαχείριση της εσωτερικής αγοράς και του καθεστώτος ποσοστώσεων στον τομέα της ζάχαρης (6), η ζάχαρη που καλύπτεται από πιστοποιητικό το οποίο εκδίδεται σύμφωνα με τον παρόντα κανονισμό θα πρέπει να θεωρείται ζάχαρης ποσόστωσης.

               (20)

               Σύμφωνα με το άρθρο 2 παράγραφος 1 στοιχείο α) της απόφασης 2007/436/ΕΚ, Ευρατόμ του Συμβουλίου, της 7ης Ιουνίου 2007, για το σύστημα των ιδίων πόρων των Ευρωπαϊκών Κοινοτήτων (7), οι εισφορές και άλλα τέλη στο πλαίσιο της κοινής οργάνωσης των αγορών ζάχαρης συνιστούν ιδίους πόρους. Επομένως, πρέπει να καθορισθεί η ημερομηνία βεβαίωσης των σχετικών ποσών, κατά την έννοια του άρθρου 2 παράγραφος 2 και του άρθρου 6 παράγραφος 3 στοιχείο α) του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2007/436/ΕΚ, Ευρατόμ για το σύστημα των ιδίων πόρων των Κοινοτήτων (8).

               (21)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προσωρινή μείωση της εισφοράς επί του πλεονάσματος
   1.   Κατά παρέκκλιση από το άρθρο 3 παράγραφος 1 του κανονισμού (ΕΚ) αριθ. 967/2006, το ποσό της εισφοράς επί του πλεονάσματος για μέγιστη ποσότητα 150 000 τόνων ζάχαρης σε ισοδύναμο λευκής ζάχαρης και 8 000 τόνων ισογλυκόζης σε ξηρά ουσία, που παράγονται καθ’ υπέρβαση της ποσόστωσης που καθορίζεται στο παράρτημα VI του κανονισμού (ΕΚ) αριθ. 1234/2007 και διατίθεται στην αγορά της Ένωσης την περίοδο εμπορίας 2012/2013, καθορίζεται σε 148 ευρώ ανά τόνο.
   2.   Η μειωμένη εισφορά επί του πλεονάσματος που αναφέρεται στην παράγραφο 1, καταβάλλεται μετά την αποδοχή της αίτησης που αναφέρεται στο άρθρο 2 και πριν από την έκδοση του πιστοποιητικού που αναφέρεται στο άρθρο 6.
   Άρθρο 2
   Αίτηση πιστοποιητικών
   1.   Για να επωφεληθούν από τους όρους του άρθρου 1, οι παραγωγοί ζάχαρης και ισογλυκόζης υποβάλλουν αίτηση πιστοποιητικού.
   2.   Αιτούντες μπορεί να είναι μόνο επιχειρήσεις παραγωγής ζαχαρότευτλων και ζαχαροκάλαμων ή ισογλυκόζης, οι οποίες έχουν εγκριθεί σύμφωνα με το άρθρο 57 του κανονισμού (ΕΚ) αριθ. 1234/2007 και στις οποίες έχει κατανεμηθεί ποσόστωση παραγωγής για την περίοδο εμπορίας 2012/2013, σύμφωνα με το άρθρο 56 του εν λόγω κανονισμού.
   3.   Κάθε αιτών δύναται να υποβάλλει μία μόνο αίτηση για ζάχαρη και μία για ισογλυκόζη ανά περίοδο υποβολής αιτήσεων.
   4.   Οι αιτήσεις πιστοποιητικών υποβάλλονται με φαξ ή ηλεκτρονικό ταχυδρομείο στην αρμόδια αρχή του κράτους μέλους στο οποίο έχει εγκριθεί η επιχείρηση. Οι αρμόδιες αρχές των κρατών μελών μπορούν να απαιτήσουν να συνοδεύονται οι αιτήσεις που αποστέλλονται ηλεκτρονικά από προηγμένη ηλεκτρονική υπογραφή, κατά την έννοια της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου (9).
   5.   Για να είναι παραδεκτές, οι αιτήσεις πληρούν τους ακόλουθους όρους:

               α)

               στις αιτήσεις αναγράφονται:

                           i)

                           το ονοματεπώνυμο, η διεύθυνση και ο αριθμός ΦΠΑ του αιτούντος· και

                           ii)

                           οι ποσότητες για τις οποίες έχει υποβληθεί αίτηση, σε τόνους, εκφραζόμενους σε ισοδύναμο λευκής ζάχαρης για τη ζάχαρη και σε ξηρά ουσία για την ισογλυκόζη, στρογγυλοποιημένες χωρίς δεκαδικά ψηφία·

               β)

               οι ποσότητες για τις οποίες έχει υποβληθεί αίτηση, σε τόνους, εκφραζόμενους σε ισοδύναμο λευκής ζάχαρης για τη ζάχαρη και σε ξηρά ουσία για την ισογλυκόζη δεν υπερβαίνουν τους 50 000 τόνους στην περίπτωση της ζάχαρης και τους 2 500 τόνους στην περίπτωση της ισογλυκόζης·

               γ)

               εάν η αίτηση αφορά τη ζάχαρη, ο αιτών δεσμεύεται να καταβάλει ο ίδιος την ελάχιστη τιμή για τα ζαχαρότευτλα που καθορίζεται στο άρθρο 49 του κανονισμού (ΕΚ) αριθ. 1234/2007, για την ποσότητα ζάχαρης που καλύπτεται από πιστοποιητικά τα οποία εκδίδονται σύμφωνα με το άρθρο 6 του παρόντος κανονισμού·

               δ)

               η αίτηση συντάσσεται στην επίσημη γλώσσα ή σε μια από τις επίσημες γλώσσες του κράτους μέλους στην οποία υποβάλλεται·

               ε)

               στην αίτηση γίνεται μνεία στον παρόντα κανονισμό καθώς και στην καταληκτική ημερομηνία για την υποβολή των αιτήσεων·

               στ)

               ο αιτών δεν εισάγει συμπληρωματικούς όρους εκτός από εκείνους που προβλέπονται στον παρόντα κανονισμό.

         6.   Η αίτηση η οποία δεν υποβάλλεται σύμφωνα με τις παραγράφους 1 έως 5 δεν είναι παραδεκτή.
   7.   Η αίτηση δεν μπορεί να αποσυρθεί ή να τροποποιηθεί μετά την υποβολή της, ακόμη και αν η ποσότητα που αποτελεί αντικείμενο της αίτησης χορηγείται μόνο εν μέρει.
   Άρθρο 3
   Υποβολή αιτήσεων
   Η περίοδος κατά τη διάρκεια της οποίας είναι δυνατόν να υποβάλλονται αιτήσεις λήγει στις 10 Ιουλίου 2013, στις 12 το μεσημέρι, ώρα Βρυξελλών.
   Άρθρο 4
   Διαβίβαση αιτήσεων από τα κράτη μέλη
   1.   Οι αρμόδιες αρχές των κρατών μελών αποφασίζουν σχετικά με το παραδεκτό των αιτήσεων βάσει των όρων που ορίζονται στο άρθρο 2. Εάν οι αρμόδιες αρχές αποφασίσουν ότι μια αίτηση δεν είναι παραδεκτή, ενημερώνουν αμέσως τον αιτούντα.
   2.   Η αρμόδια αρχή κοινοποιεί στην Επιτροπή το αργότερο την Παρασκευή, με φαξ ή ηλεκτρονικό ταχυδρομείο, τις παραδεκτές αιτήσεις που υποβλήθηκαν κατά την προηγούμενη περίοδο υποβολής αιτήσεων. Η κοινοποίηση δεν περιλαμβάνει τα στοιχεία που αναφέρονται στο άρθρο 2 παράγραφος 5 στοιχείο α) σημείο i). Τα κράτη μέλη τα οποία δεν έχουν λάβει αιτήσεις αλλά τα οποία διαθέτουν ποσόστωση ζάχαρης ή ισογλυκόζης που τους έχει κατανεμηθεί για την περίοδο εμπορίας 2012/2013, αποστέλλουν στην Επιτροπή, εντός της ίδιας προθεσμίας, κοινοποίηση που φέρει την ένδειξη «ουδέν».
   3.   Η μορφή και το περιεχόμενο των κοινοποιήσεων καθορίζονται βάσει υποδειγμάτων που παρέχει η Επιτροπή στα κράτη μέλη.
   Άρθρο 5
   Υπέρβαση ορίων
   Σε περίπτωση που οι πληροφορίες οι οποίες κοινοποιούνται από τις αρμόδιες αρχές των κρατών μελών σύμφωνα με το άρθρο 4 παράγραφος 2 αναφέρουν ότι οι ποσότητες για τις οποίες έχει υποβληθεί αίτηση υπερβαίνουν τα όρια που καθορίζονται στο άρθρο 1, η Επιτροπή:

               α)

               καθορίζει συντελεστή κατανομής, τον οποίο τα κράτη μέλη εφαρμόζουν στις ποσότητες που καλύπτονται από κάθε κοινοποιούμενη αίτηση πιστοποιητικού·

               β)

               απορρίπτει τις αιτήσεις που δεν έχουν κοινοποιηθεί ακόμη.

         Άρθρο 6
   Έκδοση πιστοποιητικών
   1.   Με την επιφύλαξη του άρθρου 5, τη δέκατη εργάσιμη ημέρα που έπεται της εβδομάδας κατά την οποία έληξε η περίοδος υποβολής αιτήσεων, η αρμόδια αρχή εκδίδει πιστοποιητικά για τις αιτήσεις που κοινοποιήθηκαν στην Επιτροπή, σύμφωνα με το άρθρο 4 παράγραφος 2.
   2.   Κάθε Δευτέρα τα κράτη μέλη κοινοποιούν στην Επιτροπή τις ποσότητες ζάχαρης ή/και ισογλυκόζης για τις οποίες έχουν εκδοθεί πιστοποιητικά την προηγούμενη εβδομάδα.
   3.   Υπόδειγμα του πιστοποιητικού περιλαμβάνεται στο παράρτημα του παρόντος κανονισμού.
   Άρθρο 7
   Διάρκεια ισχύος των πιστοποιητικών
   Τα πιστοποιητικά ισχύουν έως το τέλος του δεύτερου μήνα που έπεται του μήνα έκδοσής τους.
   Άρθρο 8
   Δυνατότητα μεταβίβασης των πιστοποιητικών
   Ούτε τα δικαιώματα ούτε οι υποχρεώσεις που απορρέουν από τα πιστοποιητικά είναι μεταβιβάσιμα.
   Άρθρο 9
   Κοινοποίηση τιμών
   Για τους σκοπούς του άρθρου 13 παράγραφος 1 του κανονισμού (ΕΚ) αριθ. 952/2006, η ποσότητα πωληθείσας ζάχαρης η οποία καλύπτεται από πιστοποιητικό που εκδίδεται σύμφωνα με τον παρόντα κανονισμό θεωρείται ζάχαρη ποσόστωσης.
   Άρθρο 10
   Παρακολούθηση
   1.   Οι αιτούντες προσθέτουν στις μηνιαίες κοινοποιήσεις τους, που προβλέπονται στο άρθρο 21 παράγραφος 1 του κανονισμού (ΕΚ) αριθ. 952/2006, τις ποσότητες για τις οποίες έχουν λάβει πιστοποιητικά σύμφωνα με το άρθρο 6 του παρόντος κανονισμού.
   2.   Πριν από τις 31 Οκτωβρίου 2013, κάθε κάτοχος πιστοποιητικού δυνάμει του παρόντος κανονισμού υποβάλλει στις αρμόδιες αρχές των κρατών μελών στοιχεία που αποδεικνύουν ότι όλες οι ποσότητες που καλύπτονται από το πιστοποιητικό διατέθηκαν στην αγορά της Ένωσης. Κάθε τόνος που καλύπτεται από πιστοποιητικό αλλά δεν έχει διατεθεί στην αγορά της Ένωσης για λόγους άλλους πλην ανωτέρας βίας υπόκειται στην καταβολή ποσού ύψους 352 ευρώ/τόνο.
   3.   Τα κράτη μέλη κοινοποιούν στην Επιτροπή τις ποσότητες που δεν διατέθηκαν στην αγορά της Ένωσης.
   4.   Τα κράτη μέλη υπολογίζουν και κοινοποιούν στην Επιτροπή τη διαφορά μεταξύ της συνολικής ποσότητας ζάχαρης και ισογλυκόζης που παράγεται από κάθε παραγωγό καθ’ υπέρβαση της ποσόστωσης και τις ποσότητες οι οποίες έχουν διατεθεί από τους παραγωγούς, σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 967/2006. Εάν οι εναπομείνασες ποσότητες ζάχαρης ή ισογλυκόζης εκτός ποσόστωσης ενός παραγωγού είναι μικρότερες από τις ποσότητες για τις οποίες έχει εκδοθεί πιστοποιητικό δυνάμει του παρόντος κανονισμού, ο παραγωγός καταβάλλει για τη διαφορά αυτή ποσό ύψους 500 ευρώ/τόνο.
   5.   Οι κοινοποιήσεις που προβλέπονται στις παραγράφους 3 και 4 υποβάλλονται το αργότερο στις 30 Ιουνίου 2014.
   Άρθρο 11
   Ημερομηνία βεβαίωσης
   Για τους σκοπούς του άρθρου 2 παράγραφος 2 και του άρθρου 6 παράγραφος 3 στοιχείο α) του κανονισμού (ΕΚ, Ευρατόμ) αριθ. 1150/2000, η ημερομηνία βεβαίωσης της απαίτησης της Ένωσης είναι η ημερομηνία καταβολής της εισφοράς επί του πλεονάσματος από τους αιτούντες σύμφωνα με το άρθρο 1 παράγραφος 2 του παρόντος κανονισμού.
   Άρθρο 12
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η ισχύς του παρόντος κανονισμού λήγει στις 30 Ιουνίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 16 της 19.1.2013, σ. 7.

      (3)  ΕΕ L 45 της 16.2.2013, σ. 1.

      (4)  ΕΕ L 84 της 23.3.2013, σ. 19.

      (5)  ΕΕ L 176 της 30.6.2006, σ. 22.

      (6)  ΕΕ L 178 της 1.7.2006, σ. 39.

      (7)  ΕΕ L 163 της 23.6.2007, σ. 17.

      (8)  ΕΕ L 130 της 31.5.2000, σ. 1.

      (9)  ΕΕ L 13 της 19.1.2000, σ. 12.

      ΠΑΡΑΡΤΗΜΑ

         Υπόδειγμα πιστοποιητικού που αναφέρεται στο άρθρο 6 παράγραφος 3